Rupanya Ramai Tak Tahu Mesin ‘Claw’ Permainan Anak Patung Kanak-Kanak Dikira Judi, Ini Penjelasan Mufti

Mesin permainan anak patung kanak-kanak (K.B. FUN) atau seumpama dengannya adalah termasuk dalam perjudian (al-Maisir).

Demikian menurut Mufti Perlis, Datuk Dr. Mohd. Asri Zainul Abidin. Malah, perkara tersebut telah ditetapkan menerusi fatwa yang diperakukan dalam Mesyuarat Majlis Agama Islam dan Adat Istiadat Melayu Perlis pada 22 Mac 2021.

Jelasnya menerusi laporan di dalam Kosmo Online, ini adalah kerana terdapat pertaruhan melibatkan wang yang mana jika berjaya akan memperoleh barang di dalam mesin tersebut dan jika gagal akan kerugian wang.

la juga dilihat mempunyai unsur penipuan dan memperdayakan kanak-kanak untuk tujuan keuntungan.

“Umat Islam di negeri Perlis hendaklah menjauhkan diri daripada terlibat dengan permainan pertaruhan di mesin seumpama itu kerana termasuk di dalam dosa besar,” katanya.

Tambahnya, seorang muslim tidak boleh membantu menguruskan mesin perjudian berkenaan kerana ia termasuk memakan harta secara batil.

Sumber: kosmo online


Masalah Kewangan, Pelakon Era 80an Harun Hashim Mohon Bantuan Sewa Rumah, Isteri Hidap Kanser, Netizen Titip Doa.

Sejak berhadapan dengan pandemik Covid19 pelbagai usaha dilakukan orang ramai untuk meneruskan kelangsungan hidup.

Begitu juga dengan kisah pelakon era 80, Harun Hashim yang turut hilang punca pendapatan akibat tiada lagi penggambaran boleh dilakukan ketika PKP.

Dalam kesulitan hidup pelakon veteren ini baru sahaja sedar daripada serangan darah tinggi setelah tidurkan sebelum ini.

Lebih menyedihkan lagi, isterinya juga isterinya, Sakinah menjalani pembedahan akibat barah otak. Pasangan ini dimasukkan di tempat yang sama iaitu di salah sebuah hospital di Subang.

Situasi yang dialami oleh pasangan ini yang mempunyai enam cahaya mata diketahui setelah Exco Agama dan Muafakat Persatuan Seniman Malaysia (Seniman), Salman al-Farisi menerusi Facebook berkenaan pelakon yang sinonim dengan watak hero drama TV sekitar 1970-an sehingga awal 1990-an itu yang sedang sakit serta isteri.

Dalam pada itu, menerusi Instagram pelakon Betty Banafe, memaklumkan mendapat perkhabaran mengenai Harun dan isteri dimasukkan di sebuah hospital di Subang, sejak beberapa hari lalu.

Meluahkan rasa simpati kepada apa yang dilalui oleh rakan seperjuangannya, beliau mendedahkan bahawa Harun sebelum ini pernah menghantar mesej meminta bantuan bayaran sewa rumah.

“Harun ada menghantar mesej di aplikasi WhatsApp minta bantuan membayar sewa rumah pada 15 Ogos lalu.

“Namun, saya terlambat membalasnya kerana kesibukan kerja. Akhirnya, saya dapat tahu Harun dan isterinya masuk hospital.”

Katanya lagi, kali terakhir berjumpa Harun pada 25 Julai lalu.

“Saya terbabit dalam program infak artis bersama badan bukan kerajaan mengagihkan bantuan kepada golongan yang memerlukan.

“Harun antara penerima bantuan yang disalurkan. Ketika bertemu, saya lihat keadaan Harun sudah tidak sihat, malah matanya semakin kabur.

“Beliau menghadapi Glaukoma iaitu penyakit urat saraf mata yang boleh menyebabkan medan penglihatan pesakit semakin sempit.

“Jika dibiarkan berlarutan boleh menyebabkan buta. Saya lihat matanya sudah bertukar warna. Perkara ini diakui Harun, cuma tidak berkemampuan mahu ke klinik untuk pemeriksaan lanjut,” katanya.

Dilaporkan Harun membantu isterinya mengusahakan perniagaan makanan di sebuah restoran di Batu Caves Centerpoint sejak Perintah Kawalan Pergerakan (PKP) pada Mac lalu.

Dia juga turut membuka cawangan kedua perniagaan mereka di Sentul, selain berniaga secara dalam talian.

Dalam pada itu, sejak tular kisah pelakon veteren dan isterinya, para peminatnya mendoakan kesihatan agar kembali sembuh.


“Hati Saya Luluh Melihatnya..”-Hanya Mampu Terbaring, Anak Tunggal Rela Berhenti Kerja Demi Ibu!

Inilah bukti cinta seorang anak buat ibu yang telah uzur dan sakit terlantar. Sentiasa akan berada di sisi sepanjang masa bagi memastikan ibu yang selama ini banyak berkorban membesarkan kita sebagai anaknya dapat diberi perhatian sebaik mungkin.

Itulah yang cuba dilakukan oleh Amin Nasrin Abdullah, 30 tahun dalam menjaga ‘syurga’ nya itu dengan penuh rasa kasih sayang dan tanggungjawab meskipun terpaksa berhenti kerja.

“Biarlah saya menghabiskan masa menjaga ibu yang perlu diawasi hampir setiap waktu kerana dia boleh diserang sawan secara tiba-tiba, selain keadaannya yang semakin uzur sejak kebelakangan ini,” luah Amin Nasrin Abdullah, 30, anak tunggal yang terpaksa berhenti kerja demi menjaga ‘syurga’ nya itu.

Difahamkan sebagaimana memetik laporan Berita Harian, Amin sebelum ini pernah berkerja di sebuah kedai serbaneka  selama 10 tahun di pekan Rantau Panjang, namun terpaksa mengambil keputusan untuk berhenti beberapa bulan lalu selepas ibunya, Halimah Mohd Yusof, 69, hanya mampu terbaring akibat masalah penyakit saraf.

Hidup Berdua Sejak Kecil

Tambahnya lagi, sepanjang hidup sejak kecil hanya bertemankan kasih sayang ibu sahaja selepas ibu ayahnya berpisah. Lantaran itu sedikitpun dia tidak kesal dengan keputusannya untuk  berhenti kerja demi menjaga satu-satunya ‘harta’ di dunia yang masih ada.

“Sekarang saya hanya bergantung harap kepada wang simpanan yang dijangka bertahan untuk tempoh dua bulan sahaja memandangkan ibu juga memerlukan lampin pakai buang dengan kos RM450 sebulan.

“Sejujurnya saya sendiri buntu tetapi perlu terus kuat di depan ibu kerana dia hanya mampu terbaring serta perlu dibantu untuk makan, minum dan mandi. Hati saya juga luluh melihat ibu meronta kesakitan apabila diserang beberapa kali dalam sehari.

“Saya tidak sampai hati meninggalkan ibu seorang diri di rumah dan mengambil keputusan berhenti kerja walaupun sebelum ini pernah mengupah orang menjaga ibu dengan bayaran RM600 sebulan,” katanya ketika ditemui oleh pemberita di rumahnya di Kampung Tasek Permai.

Sambungnya lagi,”Di usia begini juga, ramai yang bertanya kenapa saya masih belum berkahwin? Saya hanya mampu tersenyum dan menerangkan bahawa buat masa ini hanya ibu yang menjadi keutamaan saya.

“Sewaktu ibu masih kuat, dia yang membesarkan saya seorang diri dengan menorah getah dan melakukan pekerjaan lain tanpa erti penat. Sekarang adalah masa untuk saya membalas segala jasanya, biarpun bukan dengan kemewahan tetapi saya cuba menjaga sebaik mungkin.

“Besar harapan saya supaya ibu boleh kembali sembuh kerana melihat keadaanya begini ada kalanya membuat saya menjadi sangat sedih, tetapi deminya saya cuba untuk terus kuat,” katanya yang mengakui sentiasa berdoa supaya dirinya terus kuat menghadapi dugaan itu.

Terima Bantuan

Nasib pemuda itu turut mendapat perhatian wakil badan bukan kerajaan (NGO) Thirdforce di bawah Yayasan Raja Shamri (YRS), Tuan Zaimah Raja Omar, yang tampil membantu daripada segi kewangan dan barangan keperluan selain turut memberi sokongan moral buatnya.

Disamping itu, ibunya turut menerima bantuan zakat dari Majlis Agama Islam dan Adat Istiadat Melayu Kelantan (MAIK) sebanyak RM450 sebulan bagi kategori ibu tunggal dan digunakan sepenuhnya untuk rawatan dan membeli lampin pakai buang.


“Kalau Ayah ‘Tiada’  Tolong Uruskan.” Anak Anggap Gurauan Rupanya Betul Pian Cecupak Buka Pusat Tahfiz

Di sangka gurauan, rupa-rupanya pesanan Allahyarham Pian Cecupak sebelum ini supaya anaknya menjaga dan menguruskan pusat tahfiz miliknya adalah benar belaka.

Nuraina Fazrin, 25, berkata, kewujudan pusat tahfiz itu diketahui selepas menghubungi nombor telefon yang ditinggalkan kepadanya.

“Abah mesej beritahu fasal pusat tahfiz dia. Dia suruh jaga apabila dia tiada, selalu cakap benda tu dengan saya.

“Saya macam tak fikir apa-apa pun, dia cakap jangan anggap dia gila… rupanya benda tu betul-betul dia buat.

“Saya baru dapat contact number pusat tahfiz tersebut, saya tak tahu yang abah sebelum ni ada pusat tahfiz cuma dia pernah beritahu suruh uruskan pusat tahfiz tu.

Tambahnya lagi, dia akan menguruskan permintaan arwah itu selepas urusan pengebumian ini selesai.

“Tapi saya tak tahu lagi lokasinya di mana, lepas dah uruskan jenazah abah baru saya akan uruskan hal pusat tahfiz tu,” Jelasnya seperti yang dilaporkan oleh mStar.

Dia dalam pada itu melahirkan rasa terkilan kerana tidak berkesempatan bertemu dengan bapanya dan berkongsi tentang kehamilan anak keduanya.

Malah rancangan untuk keluar makan bersama keluarga dan bapanya pada Sabtu ini juga tidak kesampaian.

“Saya pun tak sempat nak beritahu abah yang saya mengandung anak kedua, tak sempat nak beritahu apa-apa,” ujarnya.

“Pada 30 Januari ni sepatutnya dah plan nak ajak abah pergi keluar makan, tapi abah kata dia tak ada kerana ada hal.

“Tak sangka pula dia betul-betul dah tiada sekarang.

Allahyarham Pian atau Mohd Rafik Abdul Rahman dikebumikan di Tanah Perkuburan Raudhatul Sakinah Taman Batu Muda, Kuala Lumpur pada pagi Khamis.

Arwah yang meninggal dunia pada usia 52 tahun dipercayai akibat serangan jantung selamat disemadikan kira-kira pukul 11.10 pagi.

Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


Doktor Ni Kongsi Cara Kekalkan Khasiat Bawang. Memang Terbaik, Rugi Kalau Tak Buat!

Bawang putih memiliki bau yang agak kuat hingga terkadang mengundang rasa tidak selesa bagi sesetengah orang. Meskipun begitu,  bawang putih ini menjadi antara ramuan terpenting di dalam masakan. Malah tidak dapat dinafikan bila terhidu bawang yang sedang digoreng, aroma memang cukup menyelerakan!

Selain itu, sebagai mana semua ketahui bahawa bawang putih ini juga banyak mengandungi manfaat dan khasiatnya pada tubuh badan. Namun jika tidak diolah dengan baik semasa proses penyediaan makanan, khasiat bawang tersebut boleh berkurangan.

Oleh itu, ketahui bagaimana cara terbaik untuk kekalkan khasiatnya agar makanan yang dihidangkan untuk keluarga mempunyai khasiat yang terbaik. Ilmu bermanfaat ini telah dikongsi oleh Dr Zubaidi Hj Ahmad.

[su_highlight background=”#fefcee” color=”#d41941″]Tip Mendapat Nutrisi Yang Lebih Banyak Daripada Bawang[/su_highlight]

2. HANYA potong bawang apabila mahu digunakan dalam masa 10-15 minit.

3. Jika ada lebihan bawang yang dipotong, RENDAM di dalam minyak kelapa atau minyak zaitun bagi mendapatkan nutrisi yang banyak.

[su_highlight background=”#fefcee” color=”#191ad4″]Ekstra Info :[/su_highlight]

Seulas bawang putih mengandungi:

* 1.76 gm air

* 4 kalori

* 0.19 gm protein

* 0.1 gm serat

* 0.99 gm karbohidrat

* 0.03 gm gula

* 0.01 gm lemak

Bebas kolesterol atau lemak tepu.

Bawang putih juga mengandungi pelbagai mineral dan vitamin. Lebih menarik lagi jika diteliti fakta nutrisi, seulas bawang putih mengandungi 5 mg kalsium, 1 mg magnesium, 0.05 mg besi, 5 mg fosforus, 0.018 mg asid pantotenik, 0.037 mg vitamin B6 (pyridoxine) dan juga selenium. Malah, bagi setiap 100 gm bawang putih mengandungi 95 peratus B6, 52 peratus vitamin C, 21 peratus zat besi, 10 peratus zink, 18 peratus kalsium dan 26 peratus selenium.

Sumber : Dr Zubaidi Hj Ahmad


“Afiq Ikma Sudah Tiada Lagi.” Penerima Hati Pertama Di Malaysia Meningga Dunia.

Ajal maut ketentuan Ilahi, pada usia 23 tahun penerima hati pertama di Malaysia, Mohd Afiq Ikmal Muhammad Zaini menghembuskan nafas terakhirnya akibat komplikasi hati, awal pagi tadi setelah 18 hari tidak sedarkan Mohd Afiq Ikmal

Perkara itu disahkan penderma hatinya, Wan Mohd Hafizam Wan Ismail, 45, yang menerima khabar sedih itu daripada bapa Mohd Afiq, Muhamad Zaini Rahim, 50, subuh tadi.

Menurut Wan Mohd Hafizam berkata, dia baru saja menziarahi keluarga Mohd Afiq yang sedang membuat persiapan untuk pengebumiannya di Sungai Petani, Kedah.

“Jenazah Mohd Afiq akan dikebumikan di Kampung Masjid Tikam Batu, Kedah, hari ini, untuk urusan pengebumian.

“Saya turut akan mengiringi mereka untuk memberi penghormatan terakhir kepadanya.

“Sebagai penderma hatinya saya turut terkesan dengan pemergiannya. Doakan semuanya dipermudahkan,”

Mohd Afiq Ikmal menerima rawatan di Hospital Selayang 13 Februari lalu selepas tidak sedarkan diri akibat komplikasi hati.

Pemuda itu mencatat sejarah negara apabila menjadi penerima hati pertama di Malaysia pada 1999 selepas menerima hati daripada Wan Mohd Hafizam.

Wan Mohd Hafizam yang tidak mempunyai sebarang pertalian darah dengan Mohd Afiq Ikmal membuat keputusan itu atas dasar kemanusiaan dan mahu membantu pemuda itu yang mengalami masalah hati bengkak ketika usianya 14 bulan.

Keberanian Pegawai Bersekutu Angkatan Pertahanan Awam (APM) yang menjadi penderma hati pertama Malaysia itu sekali gus membuka mata dan kesedaran kepada rakyat Malaysia tentang kepentingan pendermaan organ.

Sumber: Harian Metro


Jadi Mak Bapa Ni, Hati Kadang Kadang Kena Keras. Bagi Anak Faham Bila Cakap Tak, Memang Tak Boleh

Ilmu keibubapaan ini cukup penting dan boleh digunapakai oleh ibu bapa  dalam mendidik anak-anak. Lebih-lebih lagi pada zaman sekarang.

IbuJusteru, kena mulakan dari awal. Bak kata pepatah,  melentur buluh biar dari rebungnya. Justeru, ibu bapa yang mencorakkan anak-anak justeru cara mendidik mereka harus betul supaya tidak tersalah langkah.

Menerusi satu catatan, wanita bernama Nurul Atika Moktar berkongsi tentang tip mendidik anak yang dikongsikan oleh seorang wanita cina kepadanya.

Pergi pasar dengan Adra tadi, sorang aunty cina tu bagi tips cara ajar anak.

Mulanya tegur aunty tu sebab muka dia nampak sangat sangat muda, tapi rambut semua dah putih. Saja tanya umur dia, dia cakap 58. Tapi serius muka dia macam umur 30 macam tu. Cantik sangat! Anak dia 2 org master. Sorang kerja kat China, sorang kat Hong Kong.

“Nak bagi badan muda muka cantik, hati kena baik. Sentiasa positif, jangan selalu marah, hati cantik muka pun cantik”

“Kalau boleh biar anak pandai bahasa ibunda dulu. Lepas tu jangan campur-campur. Nanti anak confuse. Saya ajar anak saya harini 1 hari cakap Mandarin. Esok 1 hari cakap Bahasa Melayu. Lagi esok 1 hari cakap Inggeris. Tak ada campur. Lagi anak senang ingat”

“Benda basic macam atas bawah luar dalam, warna, bentuk, apa dia rasa macam suka sedih marah, semua kena ajar bukan guna buku,bukan guna telefon.

“Jadi mak bapak hati kadang-kadang kena keras. No means no. Kalau anak menangis nak telefon jangan terus bagi. Bagi anak faham bila kita cakap TAK, dia faham memang tak boleh”.

Itulah permulaan perbualan kami. Lepas tu dia tengok Adra tengah belek-belek sayur. Tanya ni apa, tu apa. Haa tu yang terus aunty tu ajar macam-macam.

“Anak kecil lagi macam ni jangan paksa dia tengok buku. Telefon jangan bagi lama. You kena selalu tanya dia. Macam harini you pergi pasar. Bagitahu dia ini sayur apa ini ikan apa. Sayur ini warna apa. Nanti balik bapak dia balik, suruh dia cerita sama bapak dia. Mak bawak pergi mana. Beli apa. Beli berapa. Warna apa. Bagi anak you recall, bagi dia boleh cerita semua details.”

“Dekat rumah, jangan ajar anak masa you berdiri. You tinggi dia rendah, nanti dia rasa ada jarak. You duduk sama dia, baru dia rasa senang dengan you. Jangan selalu ajar ajar ajar dia. Nanti dia rasa tekanan. Ajar 10 minit, kasi dia main. Nanti dia sudah main happy2, you panggil dia “lai” sini mama mau tanya”

Bila bagi anak barang/makanan. Ajar dia untuk kongsi. Contoh bila you kasi dia apple, “nak sikit”. Ajar dari kecil bila ada barang ke apa ke, tu bukan dia sorang punya. Lagi2 share dengan parents. Nanti dah besar dia akan ingat parents.

Lagi aunty tu pesan.
Kalau mak bapak ada buat salah, jangan ego taknak mintak maaf.
“Oh ya, mama salah tadi..sorry”

Ada lagi. “Nanti anak sekolah, jangan marah dia tak dapat nombor 1. You marah le tak marah ke sama. Benda sudah jadi. Kalau semua orang dapat nombor 1 siapa nak dapat nombor last? Jangan banding2 anak you dengan orang lain. Sama macam kita orang susah makan ikan kecik. Itu taukey besar makan ikan mahal besar. Dia kenyang kita pun kenyang”

okay. Kat sini mungkin aunty tu nak sampaikan yang rezeki masing2. Jadi, bersyukurlah. Dia just cakap kalau suka bandingkan nanti anak akan rasa hasad dengki pada orang. (Selalu kan kita bandingkan anak tanpa sedar? Eh anak dia dah pandai baca, anak aku belum.haa contohhh. Tak ke kecik hati anak tu)

Banyak lagi dia ajar tadi sampai kebas tangan pegang ayam & ikan tadi.

Pergi mana2 pun kita boleh dapat ilmu baru tau. Ni ilmu parenting 🙂

Tq aunty


Dua Beradik Mulut Berbuih, Akhirnya Membawa Maut Selepas Makan Sisa Makanan Tercemar!

Dua beradik warga Myanmar maut dipercayai selepas memakan sisa makanan dalam tong sampah di Kampung Baru Sungai Tepa, Bukit Malut di Langkawi.

Memetik laporan Bernama, ketika kejadian sekitar jam 5.30 petang, bapa mangsa ternampak kedua-dua anaknya yang dikenali dengan nama Nizambudin dan Ngei Jamaludin berada di kawasan tong sampah dalam keadaan terhuyung-hayang dan mulut berbuih.

Menurut Ketua Polis Daerah Langkawi Asisten Komisioner Shariman Ashari, si bapa yang panik dengan situasi tersebut segera membawa anak-anaknya yang berusia empat dan dua tahun itu ke rumah jiran berdekatan. Beberapa minit kemudian, penduduk kampung mendapati kedua-dua mangsa sudah tidak bernafas sebelum menghubungi pihak polis.

Hasil siasatan awal mendapati bapa mangsa bekerja mengambil upah membaiki kelengkapan bot selain melakukan kerja-kerja kampung. Keluarga kecil ini juga tidak mempunyai kediaman tetap dan hanya menumpang di rumah jiran.

Difahamkan, mayat kedua adik beradik itu di hantar ke Hospital Sultanah Maliha untuk proses bedah siasat dan setakat ini kes diklasifikasikan sebagai kematian mengejut (SDR).

Jangan pandang ringan jika ada sebarang simptom tau! Lebih-lebih lagi yang membawa ke arah kanser. Jangan ambil mudah! Jom dengar perkongsian dari Dr Salmi Daraup tentang kanser serviks.

Jom saksikan juga video tentang penjagaan gigi. Katanya ada cara berus gigi yang betul. Jadi nak tahu detail, kenalah tonton video ni ye!

Tonton juga video ini bagi anda yang mempunyai airfryer. Rupanya macam-macam aksesori ada untuk memudahkan kita memasak menggunakan airfryer.

Keriangan Famili, jom kita melancong secara maya bersama E-Keluargagader dengan menonton video percutian di The Bentong Farm. Best kalau dapat bawa anak-anak ke sana.


Manfaat Minum Air Halia Panas, Bonus Cantik Bagi Wanita Berkahwin, Si Single Pun Boleh Amalkan!

Air halia panas yang selalunya kita minum untuk membuang angin ini bukan hanya sekadar mengatasi masalah angin, bahkan banyak manfaat lain buat wanita yang telah berkahwin.

Tapi si dara single pun boleh amalkan untuk tujuan kesihatan dan jaga kecantikkan. Tak salah untuk menjaga dalaman tubuh.

Ini 7 kelebihan buat wanita. Wanita berkahwin lebih-lebih lagi wajib amalkan ni ya.

Buang Angin
Caranya adalah hiris halia dalam satu atau dua inci dan rendamkan di dalam air panas bersama uncang teh ( teh hijau lagi bagus) tanpa gula. Biarkan selama dua minit dan boleh minum setiap hari. Amalkan ini setiap hari pasti angin dalam badan bebas terbuang dan badan pun kembali segar.

Redakan Tekanan
Halia boleh dibuat minuman dan dijadikan ramuan masakan. Halia juga dikatakan dapat membantu meredakan tekanan dan memulihkan dalaman badan.

Amalkan minum air halia dengan madu setiap hari pasti anda dapat merasai kelainan dan wajah juga tubuh tampak segar. Sekaligus menyerlahkan kecantikan semulajadi.

Turunkan Berat Badan
Halia mengandungi unsur yang membantu melancarkan sistem metabolisme tubuh. Sebab itulah ia banyak digunakan dalam produk menurunkan berat badan.

Hiris halia halus kemudian campurkan dengan air panas, madu dan juga sedikit perahan air limau nipis, amalkan setiap hari pasti ketika perut kosong

Selain itu minum air halia juga berupaya mengurangkan nafsu makan sesuai untuk anda yang sedang diet. Ia turut membantu perut berasa kenyang dalam tempoh yang lebih lama.

Atasi Masalah Pencernaan
Perut kembung, cirit birit atau kejang di bahagian perut ketika datang bulan cuba minum air halia panas. Ia boleh mereda dan merehatkan usus seterusnya mengatasi masalah ini.

Hilangkan Bau Badan
Ramai wanita yang alami masalah ini kan . Badan dah lawa , muka cantik tapi badan berbau. Untuk atasi masalah ini, amalkan minuman halia bersama teh setiap hari, atau pun kunyah halia yang ditumbuk hancur.

Kuatkan Sistem Imun Tubuh
Kandungan dalam halia membantu membersihkan sistem limfa, mengeluarkan racun dan membunuh bakteria yang menjadi punca penyakit.

Menghangatkan Ranjang
Bagi yang sudah mendirikan rumah tangga, info ini penting untuk diketahui. Pengambilan halia secara semula jadi membantu melancarkan perjalanan darah dalam tubuh termasuk ke organ reproduksi. Manfaatnya nafsu untuk seks juga akan bertambah terutama buat yang merancang menambah zuriat.

Disebabkan semua manfaat inilah sejak zaman berzaman lagi banyak petua menggunakan halia diperturunkan oleh nenek moyang kita. Jadi tak rugi jika kita amalkannya.


Sebab Aktif, Anak Dikata ADHD, Tak ‘Accept’. Ayah Didik Hingga Nama Senarai Dekan.

Oleh kerana anak aktif, dikatakan mengalami masalah ADHD (attention deficit hyperactive disorder), ayah ini tidak terima dengan mudah.

Dia mendidik anaknya hingga berjaya dengan cemerlang hingga tersenarai sebagai pelajar cemerlang anugerah dekan.

Ibu bapa mana yang tidak berasa sedih apabila melihat anaknya yang dikatakan mempunyai masalah perilaku termasuk hiperaktif, dan sukar untuk menumpukan perhatian.

Malah ada yang mempunyai anak sebegini terpaksa berhenti bekerja untuk menjaga dan mengasuh anak di rumah.

ia bukan menjadi titik noktah untuk dia berpeluk tubuh. Tidak menjadikan ia sebagai kelemahan buat anaknya. Dia mula mendidiknya.

Siapa sangka hasil usahanya itu anaknya merupakan pelajar cemerlang dalam akademik. Dengan ini membuktikan bahawa jika kemenjadiannya itu telah berhasil dengan usaha yang dilakukannya.

Perkongsiannya ini sungguh inspirasi. Moga menjadi teladan kepada ibu bapa diluar sana. Tidak menjadikan kekurangan itu kelemahan buat diri kita untuk terus mendidik anak dengan cemerlang.

Orang kata umur 21 dapat lesen besar. Boleh bebas. Mungkin itulah kot yang Akhyar rasa. Hari ni birthday dia yang ke 21.

Akhyar ni no 3 dalam famili. Dia ada dua orang abang kat atas.

Masa tadika dia ni aktif. Tak ada rasa malu. Dia redah saja.

Sebab dia aktif, dia dikata ada ADHD. Saya angguk saja. Acknowledge. “Baik, terima kasih”, kata saya. Tapi tak accept. Dua benda berbeza tu.

Saya percaya dia belajar dengan explore. Kena pegang, sentuh dan hadap. Cara dia belajar tak sama. Bila berbeza orang ingat dia ada masalah. Ada penyakit. Terus bagi label.

Dia tak perlu pun sintetik drug untuk tenteramkan otak dia. Otak dia terangsang bila tengok benda benda baru.

Dia ni suka explore. Suka eksperimen. Dia belajar bukan dengan duduk diam dan baca.

Kalau tengok gambar pertama tu dia pegang buah plum. Masa ni umur setahun lebih. Dia panjat sendiri pokok belakang rumah saya di Alice Street Clayton Melbourne.

Akhyar belajar dengan pegang, sentuh, lihat dan rasa. Bila orientasi belajar dia berbeza, maka diberi label. Nak diletakkan sebaris dengan cara pelajar lain belajar.

Kat sekolah yang majoriti bukan Melayu, dia dapatlah naik pentas untuk straight A’s PT3. Dapatlah wakil sekolah pertandingan sains peringkat negeri.

Kalau ada ADHD tak bolehlah nak dapat macam ni.

Di Akademi Saiful Nang dia jadi Best Student untuk fotografi. Sampai saya dijemput adhoc berucap masa Majlis Graduasi. Kesian kat saya. Tetiba.

Bila ada pertandingan fotografi pun dia yang selalu dapat tempat pertama. Dia ada otak kreatif. Bukan otak ADHD.

Tahun lepas dia dapat scholarship JPA. Sebab CGPA 3.98. Di universiti pun dia duduk Dean’s list saja. Kalau ADHD mana boleh ada pencapaian macam ni.

Apapun, setiap anak anak ni berbeza. Kalau dia tak sama dengan anak lain, jangan label dulu. Jangan ubatkan terus. Dapatkan 2nd opinion.

Bayangkan kalau saya accept label yang diberi. Mungkin dia bukan di universiti tapi ulang alik jabatan psikiatri.

Apapun mohon doanya agar Akhyar kekal dalam iman dan taqwa. Menjadi muslim global untuk ummah. Bebas dari budaya fikir yang memenjara idea dan jasad.

Keluarga Talk: Mengukir Bahagia Tidak Semestinya Harus Korban Diri


Tak Payah Bayar Bil Air. Wow, Daftar Segera Sebelum Terlambat!

Kadangkala masalah kewangan dalam sesebuah keluarga yang berpendapatan rendah  sering juga terjadi disebabkan bebanan untuk membayar bil-bil utiliti.

Hal ini sehingga ada yang menyebabkan mengambil keputusan  menangguhkan bayaran untuk kelangsungan hidup anak beranak cukup makan pakai.

Namun hakikatnya tindakan itu menjadikan masalah semakin serius dek kerana dari bulan ke bulan jumlahnya pasti bertambah!

Jadi alangkah beruntungnya kalau dapat bekalan air bersih secara percuma, tak payah bayar bil!

Apa yang pasti itu bukan lagi sekadar harapan malah menjadi kenyataan buat keluarga yang menetap di Selangor dengan berpendapatan isi rumah RM4,000 dan ke bawah.

Pun begitu, syaratnya kena buat pendaftaran antara 30 September hingga 31 Disember 2019 ini.

Wow, suatu keistimewaan yang rugi jika dilepaskan begitu sahaja. Kena segera buat dan bagaimana caranya?

Andai ada yang belum tahu, ini caranya dan memang mudah sangat.

Cara 1

Ibu ayah boleh membuat permohonan secara dalam talian melalui laman sesawang Sistem Smart lnisiatif Peduli Rakyat di www.ssipr.selangor.gov.my.

Cara 2

Borang Permohonan Program IPR Skim Air Darul Ehsan boleh juga dimuat turun atau diperolehi melalui saluran berikut:

• Laman web: www.airselangor.com
• Kaunter Perkhidmatan di semua sepuluh pejabat wilayah Pengurusan Air Selangor Sdn Bhd
• Pusat Khidmat Masyarakat (PKM) Ahli Dewan Negeri
• Hubungi talian 15300 untuk pertanyaan dan bantuan

Borang permohonan yang diisi dengan lengkap boleh dihantar melalui e-mel kepada iprair@airselangor.com atau diserahkan di kaunter perkhidmatan pejabat wilayah Pengurusan Air Selangor.

Pendaftaran baharu ini diperkenalkan dalam usaha penjajaran semula program air percuma, yang dinamakan Skim Air Darul Ehsan, bermula pada 1 Mac tahun depan.

Dato’ Menteri Besar, Amirudin Shari berkata, proses itu bagi mengumpul dan mengemaskini data pemohon yang layak melalui semakan dengan Lembaga Hasil Dalam Negeri (LHDN).

Proses semakan silang hanya akan bermula selepas tarikh tutup permohonan dan pemohon akan dimaklumkan berkenaan status permohonan mereka selewat-lewatnya penghujung Februari 2020,” katanya.

Katanya lagi, sehingga tarikh tersebut kesemua 1.6 juta pengguna yang sedang menikmati Program Pemberian Air Percuma 20 meter padu akan terus menikmati rebat sehingga 29 Februari depan.


“Orang Cina Jarang Sangat Nak Bancuh Air..”-Suami Ni Kongsi Cerita Sambut Raya Vs Tahun Baru Cina!

Perkahwinan campur antara pasangan yang berbeza bangsa dan agama bukanlah sesuatu yang asing di negara kita. Perkahwinan bangsa Melayu dengan Cina umpamanya boleh dijadikan sebagai contoh penyatuan yang istimewa yang biasa kita lihat di negara kita. Begitu juga orang India berkahwin dengan orang Cina dan sebagainya.

Berkongsi lanjut tentang itu, Adam Kelvin seorang guru tuisyen online selain aktif berkongsi berkaitan subjek Matematik dan Matematik Tambahan, malah dia juga  sering berkongsi kisah kehidupannya setelah berkahwin dengan wanita Melayu pilihan hatinya yang bernama Nurul Shifa’ Binti Kamardin.

Baru-baru ini bersempena sambutan Tahun Baru Cina yang bakal diraikan,  Adam Kelvin turut berkongsi berkenaan kenapa orang Cina suka sangat minum air berkarbonat di musim perayaan dan turut berkongsi kenangan lucunya bila pertama kali dirinya dan isterinya meraikan perayaan Hari Raya dan Tahun Baru Cina ketika di awal perkahwinan mereka.

Kenapa minuman ni femes sangat masa CNY?

Orang Cina ni jarang sangat nak bancuh air buat tetamu. Macam buang masa pastu leceh nak mengemas membasuh bekas air bagai.

So minuman dalam tin ni memang sangat memudahkan tuan rumah. Dah ready-made, just bukak dan minum saja.

Jangan lupa masa CNY, memang banyak promo tau air bertin ni. Itu yang orang Cina berebut beli berkarton-karton.

Satu lagi, sebab air ni untuk sejukkan badan. Masa raya kan banyak berjalan. Badan kita akan berpeluh dan berpotensi kehilangan air. Jadi, air tin ni lah yang dapat topup air yang kurang dalam badan.

Jangan expect masa raya di rumah kawan-kawan Cina, mereka hidangkan makanan berat. NOPE.

Yang ada hanyalah makanan ringan seperti biskut dan kerepek-kerepek tu saja. Makanan berat hanya disediakan untuk dinner sekeluarga. Bukan untuk tetamu ya.

Berbeza dengan Hari Raya yang saya lalui berbanding Raya Cina.

Wife saya pun terkejut kena makan kat kedai mamak dulu sebelum beraya di rumah saudara-mara saya.

Saya pun terkejut bila Hari Raya, walaooo.. banyaknyaa makanan! Laksa dan bihun sup selalu ada! Orang Kedah memang pandai masak sedap-sedap! Ingatkan ada biskut-biskut saja. Tak sangka tuan rumah akan sediakan main meal!

Jadi kami berdua sama-sama terkejut dengan budaya berbeza ni. Haha!


‘Patutlah Yusof Tak Henti Menangis, Mungkin Dia Tahu Ibunya Akan ‘Pergi.’ Ibu Meninggal Sehari Selepas Sambut Hari Jadi Anak

Ibu bapa mana tak teruja untuk menyambut hari kelahiran anak buat kali pertama. Pelbagai persiapan diadakan bagi memenuhi impian anaknya. Paling dititik beratkan adalah minat anaknya terhadap sesuatu animasi ataupun kartun yang turut dijadikan sebagai tema majlis untuk memastikan anaknya teruja.

Kisah wanita ini pastinya mengundang sebak. Setelah sebulan bertungkus lumus membuat persiapan untuk meraikan ulang tahun anak yang pertama yang bertemakan Cocomelon, keesokan harinya dia pergi meninggalkan permata hatinya itu.

Ucapan Hari Lahir
Selepas majlis sambutan hari lahir yang turut diraikan oleh sanak saudara dan kenalan, wanita yang bernama Athirah Jaafar ini sempat menitipkan ucapan dan doa buat permata hatinya, Muhammad Haider Yusuf di laman sosial.

Dijemput Ilahi Sehari Selepas Sambutan Ulang Tahun Anak

Tiada siapa dapat menduga, baru terlakar detik bahagia tiba-tiba bertukar sedih. Perkhabaran bahawa Athirah Jaafar telah meninggal dunia selepas pengsan ketika berada di tempat kerja sebelum di bawa ke salah sebuah pusat perubatan di Sarawak telah di sampaikan oleh makciknya.

Suami kepada Athirah Jaafar amat terkesan dengan pemergiaan isterinya yang sangat mengejut. Menerusi laman Facebooknya, Mumin Mohd redha dengan pemergiaan isterinya. Turut meluahkan rasa pilu bahawa perasaan cinta dan sayangnya kepada arwah tiada terganti.

Semoga arwah ditempatkan dikalangan orang-orang beriman. Amin

Mesti Baca :


“Allahuakbar, Patutlah Tak Lalu Tengok Nasi Arab.” Mua Bellaz Kongsi Berita Hamil Anak Keempat, Warganet Titip Tahniah!

Baru pulang mengerjakan Umrah bersama suami dan anak-anak, Mua Bellaz berkongsi berita gembira sedang hamil anak keempat.

Biarpun dalam perkongsian tersebut, anak kelahiran Utara ini tidak  menyebut secara jelas, namun ‘ hint’ Yang diberikan jelas menunjukkan dia kini sedang berbadan dua.

Assamualaikum doa baik2 Insyallah rezeki …
Allahuakbar 👶🍼 patutlah tgk nasi arab xlalu nk makan 😅

Demikian perkongsian ringkas Bellaz atau nama sebenarnya  Nur Nabila Binti Zulyadaini yang dimuatnaik menerusi media sosial miliknya.

Untuk rekod, anak ketiga pasangan ini adalah Muhammad Aisy Ean Yusuf. Lahir pada  Julai tahun lalu,  si kecil ini menjadi kegilaan ramai dek kerana kecomelannya.

Walaupun masih kecil, bayi lelaki ini juga telah berjaya meraih lebih 21 ribu pengikut di laman Instagram.

Dua lagi anak pasangan ini adalah  Nur Airis Alisha dan Mohd Aidil Mikhali.

Rata-rata pengikut Mua Bellaz menitipkan ucapan tahniah atas rezeki yang diperoleh Bellaz dan suami kerana bakal menimang ahli keluarga baru tidak lama lagi.


Doktor Ini Kongsi Kenapa Tak Boleh Biarkan Pintu & Tingkap Terbuka Waktu Maghrib. Ibu Bapa Kena Take Note Ni!

Mungkin ada di antara anda yang pernah mengalami situasi anak kecil menangis dengan kuat. Bukan itu sahaja, kelakuannya berubah,  matanya terbeliak/meliar ke atas pada tempat yang sama terutamanya waktu maghrib?Pasti membuatkan anda cemas dan bingung apakah yang berlaku bukan?

Ini berlaku disebabkan oleh rumah anda mungkin dimasuki jin. Menurut Ustaz Azhar Idrus, 10 minit sebelum maghrib pastikan pintu rumah dan tingkap telah ditutup untuk elak rumah dimasuki oleh Jin bernama Ummu Sibyan. Ummu Sibyan ini hanya akan masuk ke dalam rumah yang mana pintu dan tingkap terbuka luas.

Mungkin panduan yang diberikan oleh doktor ini dapat membantu ibu bapa di luar sana yang mungkin mengalami situasi yang sama.

Maryam Soolihah pernah menangis dengan memandang siling rumah. Tangisan dia masa tu memang dasyat!

Dengan mata bulat memandang ke atas memang buat saya rasa tak sedap hati. Saya tahu tangisan bayi ni kebanyakannya normal kecuali tangisan yang disertai :

– demam tinggi
– jadi taknak menyusu langsung
– muntah-muntah
– penafasan laju
– sawan
– perut kembung
– tak berak dan tak kencing
– cirit birit yang cair ataupun beserta darah

Kalau yang ni memang sebaiknya kena bawa bayi jumpa doktor tapi si Maryam ni normal je cuma tangisan dia tu melampau-lampau dan mata dia selalu pandang ke atas.

Saya jenis tak percaya bab syaitan, jin dan alam ghaib ni kecuali yang ada dalam Al Quran dan Hadis. Rupanya memang ada sejenis jin pengganggu anak kecil yang disebut dalam Hadis. Namanya Ummu Sibyan.

Hadis Ummu Sibyan tu Hadis daif tapi larangan untuk tak bagi anak-anak keluar waktu senja, tutup pintu waktu senja dan tak digalakkan buka pintu pada waktu senja ni memang ada dalam Hadis Sahih.

Nak tahu anak kita kena gangguan ‘luar’ waktu senja ni senang je. Kalau ada tanda ni mungkin dia tengah diganggu :

1. Menangis pada waktu senja
2. Ada pintu yang terlupa nak ditutup
3. Anak normal dan takde sakit apa-apa
4. Cuba gerakkan badan dan kepala anak kita masa dia menangis. Kalau dia tetap pandang pada satu tempat, ada kemungkinan kena gangguan la tu.

Kalau dah jadi camtu cepat-cepat cari pintu atau tingkap yang tak tertutup tu dan tutup segera dengan baca Bismillah. Amik air, baca Ayat Kursi 3x dan hembus pada air. Sapu air tu sambil usap pada wajah anak kita. Kalau tak reda jugak cuba azan dalam rumah ye.

p/s : Jangan pulak ingat semua tangisan bayi ni sebab gangguan. Kebanyakannya normal je insyaAllah. Biasa la budak-budak nak membesar tapi ilmu tentang tangisan bayi ni semua mak ayah wajib tahu. Tolong bagitahu mak ayah yang belum tahu sebab sangat ramai mak ayah yang tahu tentang info ni.


Nak Fahamkan Rekod Imunisasi Anak Untuk Permohonan Online Tahun 1, Ni Caranya!

Bercerita tentang pendaftaran online untuk sesi persekolahan  2020/21 yang telah dibuka kini  mungkin ramai ibu ayah yang sedia maklum.

Namun tidak kurang juga mungkin ada yang terlepas pandang. Untuk itu, ayuh segerakan kerana sistem ini akan terus dibuka sehingga penghujung Mei ini.

Oleh itu, di sini turut dikongsikan juga info dan pemahaman dalam  mengisi maklumat kesihatan anak-anak. Jom semak perkongsian ini.

Salam..sedikit perkongsian bagi ibubapa yang mengalami masalah semasa mendaftar maklumat kesihatan anak untuk pendaftaran murid tahun 1.

DTap/DT (kotak kuning) = difteria, pertussis dan tetanus
Hib (kotak pink) = h.influenza
IPV (kotak biru) = polio
MMR (kotak oren) = gabungan vaksin utk measles, mumps dan rubella

Jadi untuk ruangan Difteria,petusis,tetanus,hib dan IPV adalah sama tarikh untuk masing-masing dos.
Untuk ruangan measles, mumps dan rubella adalah tarikh yang sama (iaitu MMR kotak oren)


Detoks Bukan Dengan Makanan Terpilih Saja, Tapi Ada 4 Cara Lain. Amal Anak Beranak, Confirm Kekal Sihat!

Hidup sihat boleh dimulai dengan cara memerhatikan pengambilan makanan seharian dalam sesebuah rumah tangga. Jika pola pengambilan makan yang betul dan berkhasiat diamalkan, secara tidak langsung dapat menjamin jumlah kalori yang secukupnya dibekalkan untuk tubuh.

Selain itu, tidak dinafikan mengamalkan detoksifikasi contohnya, iaitu proses membersihkan atau menyah segala toksin yang ada dalam badan adalah juga wajar diamalkan. Ini memandangkan dengan detoks kita dapat membersihkan tubuh dari racun yang terkumpul. Bila sistem dalaman kita sihat, maka luaran juga akan memperlihatkan tubuh badan dan wajah yaang segar dan awet muda.

Untuk, itu, ayuh ketahui lima jenis detoks yang boleh diamalkan.

Diet dan Detoks

Makanan yang dimakan adalah pertahanan pertama tubuh badan kita daripada serangan toksin. Dengan mengawal pengambilan makanan (apa yang masuk ke dalam mulut), anda dapat mengelakkan sejumlah besar toksin yang masuk ke dalam badan.

Terdapat 10 jenis makanan yang boleh membantu dalam proses Diet Detoks iaitu epal, avocado, artichoke, ubi bit, bawang putih, buah kiwi, buah prun, rumpai laut, selada air dan sayuran dari keluarga kubus seperti brokoli, kubis bunga, kubis bulat, Brussels sprout dan seumpamanya.

Senaman dan Detoks

Kebanyakan orang menganggap senaman adalah salah satu cara unttuk menguatkan otot di samping mengurangkan berat kolesterol di dalam badan. Namun, tidak ramai yang sedari bahawa senaman dapat menguatkan sistem detoksifikasi dan membuang toksin dalam badan.

Dua kategori senaman yang boleh membantu mengurangkan toksin dalam badan adalah latihan aerobik seperti berlari, berjalan, berenang dan sukan lain. Kategori kedua adalah senaman ketimuran, khususnya seperti yoga.

Detoks Luaran

Proses detoksifikasi bukan hanya dari dalaman sahaja tetapi boleh juga dilakukan dari luar. Walaupun proses detoks secara dalaman seperti diet, senaman dan pemakanan amat penting tetapi apa yang berlaku pada tubuh secara luran juga memainkan peranan penting.

Menggosok badan, skrub, urutan dan juga rawatan yang menggunakan kaedah pemanasan seperti sauna adalah cara terbaik untuk digunakan bagi mengeluarkan toksin yang terkumpul di dalam badan.

Aromaterapi

Aroma atau bauan amat penting dalam fungsi kesihatan badan. Kajian mendapati bahawa wangian aroma membantu meningkatkan tenaga, menajamkan pemikiran, meningkatkan libido dan menguatkan minda. Terdapat lebih kurang 400,000 jenis bauan aromaterapi yang boleh digunakan untuk mendapatkan respon atau reaksi tubuh. Salah satu yang paling berkesan adalah penggunaan minyak pati aromaterapi.

Dalam proses detoks, minyak pati aromaterapi digunakan untuk mengatasi simptom toksik di dalam tubuh badan. Caranya, ia boleh digunakan sebagai bauan aromaterapi di rumah atau sebagai minyak pati untuk urutan serta mandian.

Antara bauan aromaterapi yang bagus untuk detoks adalah angelica, lada hitam, cypress, fennel, geranium, limau gedang, juniper, lemon, mandarin, patchouli.

Suplemen

Sesetengah herba, vitamin dan beberapa jenis suplemen boleh diambil untuk membantu meningkatkan khasiat dan fungsi makanan-makanan yang dimakan dengan lebih berkesan dalam proses detoks.

Terdapat banyak jenis suplemen yang boleh membantu dalam proses detoks dan enam daripadanya adalah seperti chlorella, dandelion, milk thistle, multivitamin, probiotik dan psyllium husks.


“Doa Papa Mama Takkan Berhenti Selagi Bernyawa.”  Johan & Ozlynn Kongsi  Momen Anak Sulung Sambung belajar, Bakal Jadi Doktor!

Tiada yang lebih membahagiakan ibu bapa apabila melihat anak-anak meniti kejayaan dalam hidup. Biarpun terpaksa berkorban berjauhan, namun demi masa depan mereka reda.

Dalam satu perkongsian, pasangan selebriti Johan dan Ozlynn Wati memuat naik luahan rasa usai anak sulung berangkat ke luar negara bagi melanjutkan pengajiannya. Ariq dikatakan bakal menyambung pengajian dalam bidang perubatan di Dublin, Ireland.

Luahan Ozlynn tersebut cukup menyentuh hati ramai. Antara lain, dia menitipkan doa agar anak sulungnya dipermudahkan dalam menimba ilmu.“Anak sape mcm ni? X malu dh besar panjang mintak dukung, mintak suap makan, mintak korekkan telinga, mintak ptgkan kuku, mandi kalau papa dia ketuk suh bukak pon dia selamber jek bukak🤦♀..“Tidur kt ketiak papa lg.. kdg mintak papa buatkan susu sblm tdo.. ada ke mcm dia nih.. tp tu time manja.. time ngaji time harfiah.. mmg x dpt la manja2 mcm tu.. tapak kaki dia tu still kena libas jugak kalau buat salah.. menyakat adik.. adik melalak haaa sume kena libas🤣.. masih baby di mata papa n mama..skrg baby besar ni dh mula kena berdikari, urus diri sendiri, makan minom sume dh xde sape nk suapkan.

Ya Allah, peliharalah anak kami Ariq, permudahkanlah segala urusannya, terangkanlah hatinya dlm menimba ilmu, kuatkan imannya dlm beribadah, cekalkan hatinya dlm menempuh ujianmu.. dan berkatilah setiap ilmu dan rezeki yg kau berikan aamiin YRA.Abg Ariq, papa n mama syg kamu.. jadilah anak yg sentiasa mengutamakan akhirat.. doa papa dan mama xkan pernah henti selagi bernyawa.. we ❤ u Ariq Hanania 😢

Perkongsian tersebut mendapat reaksi ramai. Rata-rata melahirkan ucapan tahniah dan tak kurang juga yang sebak dengan luahan hati seorang ibu terhadap anaknya.


8 Bulan Gali Tanah, Demi Jasad Anak Sulung. Kronologi Pencarian Ini Meruntun Jiwa.

Kasih ibu hingga ke syurga, kasih seorang ayah sepanjang masa. Kisah kegigihan sebuah keluarga selama 8 bulan mencari jasad anak sulungnya yang tertimbus akibat letusan gunung berapi di Jawa Timur, Indonesia.

Difahamkan mangsa, Ahmad Rendy Pratama yang berusia 19 tahun dipercayai hilang selepas keluar untuk mengambil ayahnya yang bekerja sebagai pembuat gula di seberang sungai di Lumajang.

Lapor Kompas, mangsa dipercayai melalui kawasan sungai tersebut ketika berlakunya letusan gunung berapi dan hilang tanpa dapat dikesan.

Berhenti Kerja Cari Anak

Ayah mangsa, Muhammad Zuhri sanggup berhenti kerja sebagai pembuat gula untuk mencari jasad anak sulungnya itu.

Biarpun letusan gubung berapi telah berlaku pada Disember tahun lalu, tanpa mengenal lelah, dia terus menggali tanah di kawasan sekitar aliran sungai yang sudah tertimbus akibat letusan.

Bukan sahaja menggunakan cangkul dan sabit untuk mencari jasad anaknya, turut menyewa jentera berat.

Banyak wang yang sudah dikeluarkan untuk mencari jasad anak kesayangannya. Katanya harta benda tidak bernilai berbanding nyawa anaknya.

“Kalau menyerah itu tidak pernah. Namanya juga mencari anak. Setiap hari saya gali terus berharap jenazahnya bisa ketemu,” kata Zuhri.

Temui Jasad Anak

Laporan terkini, penemuan rangka yang dipercayai jasad anaknya memberi khabar gembira buat dirinya.

Difahamkan rangka anaknya dipercayai ditemuinya di Kampung Renteng yang menjadi lokasi terakhir anaknya hilang.

Ia ditemui oleh salah seorang yang turut terlibat dengan usaha pencarian itu. Lelaki berkenaan menemui rangka dengan ciri-ciri pakaian yang dimaklumkan oleh ayah arwah sebelum ini.

Ketika penemuan itu, Zuhri tidak turut serta kerana tidak sihat setelah sekian lama mencari anaknya.

Setelah mendapat khabar itu, dia bergegas untuk memastikan jasad itu betul-betul anaknya.

Dalam keadaan perasaan bercampur baur dia kuatkan hati untuk memastikan kerangka jasad itu adalah milik arwah anaknya.

Dia juga turut menghantar gambar kepada isteri keadaan jasad anaknya dengan meletakkan cebisan pakaian milik anaknya. Isterinya mengesahkan bahawa itu anaknya berdasarkan pakaian yang terakhir dipakai sebelum kejadian yang memilukan itu berlaku.

“Pakaian masih utuh, wang pada poketnya isaku masih utuh. Alhamdulillah sudah ditemukan dari pihak keluarga. Semoga korban lain juga segera ditemukan,” ucapnya.

Selepas sekian lamanya, penemuan rangka manusia yang tertimbus di kawasan sungai di Dusun Kampung Renteng, Lumajang baru-baru ini benar-benar membuatkan keluarga itu tergamam.

Jasad yang lengkap dengan pakaian yang ditemui oleh seorang pencari pasir membuatkan bapa malang berkenaan percaya bahawa itulah anaknya yang dicari-cari selama ini.

Untuk rekod, kejadian gunung terbesar di Pulau Jawa tersebut meletus pada 4 Disember lalu dan menjejaskan lebih 900 keluarga.

Semoga arwah ditempatkan di kalangan mereka yang beriman. Kepada ahli keluarga mangsa yang lain, semoga tabah dengan dugaan yang menimpa.


“Syukur, Ramadan Istimewa Tahun Ini.” Tiga Kali Tangguh Nikah, Kini Dr Amalina Selamat Diijabkabulkan. Tahniah!

Selepas tiga kali terpaksa tunda majlis pernikahan akibat Perintah berkurung, akhirnya Dr Nur Amalina Che Bakri selamat mendirikan rumah tangga dengan jejaka pilihannya pada 31 Mac yang lalu.

Menerusi perkongsiannya di Instagram, upacara akad nikah telah diadakan di London Central Mosque yang dihadiri oleh beberapa orang ahli keluarga dan kenalan terdekat.

Menerusi perkongsian tersebut, Dr Amalina melahirkan  rasa syukur dan lega kerana semua urusan telah selesai walaupun upacara akad nikah sebelum ini terpaksa ditangguh sebanyak tiga kali kerana perintah berkurung.

“Rancangan awal kami adalah untuk mengadakan majlis resepsi pada bulan Mac di Malaysia dan Jun di UK tetapi kami menangguhkannya sehingga keadaan kembali pulih,” katanya.

Tambahnya lagi, majlis pernikahannya diadakan mengikut SOP yang ditetapkan di sana.


“Apa Yang Kita Lakukan Sekarang Adalah Bekalan Untuk Hari Tua.”  Lisdawati Kongsi Rahsia Kekal Anggun & Awet Muda Di Usia 40-An.

Memasuki usia 40-an pada tahun ini, pelakon cantik manis yang juga ibu kepada 4 cahaya mata ini masih tetap anggun dan awet muda. Bibirnya tidak lekang dek senyuman.

Menurut Lisdawati lagi, sungguhpun dirinya bergelar isteri dan juga ibu, bahkan penampilan juga sudah agak berubah, itu semua sedikit pun tidak memudarkan minatnya dalam bidang lakonan.

Dia yang baru melahirkan anak keempat mengakui pengalaman hamil di usia yang agak lewat, jelas ada perbezaan ketara daripada kehamilannya yang terdahulu.

“Kali ini saya hamil pada usia 40 tahun, memang berbeza dengan yang terdahulu. Dari segi tenaga terutamanya dan juga nak dapat balik bentuk badan yang asal seperti dahulu. hamil pada usia dah menjangkau 40-an ini banyak yang perlu dijaga.

“Jadi, saya banyak jaga pemakanan dan melakukan senaman untuk kembalikan bentuk badan yang asal. Bagi saya mudah sahaja, apa yang kita lakukan sekarang adalah bekalan untuk hari tua, jadi penting untuk saya menjaga pemakanan saya dan yang sentiasa menjadi amalan adalah minum air kosong yang banyak.

“Saya memang tak boleh kalau tak minum air manis tapi apa yang saya lakukan adalah pastikan diri sentiasa berdisiplin untuk minum sekurang-kurangnya lapan gelas air kosong setiap hari,” ujarnya lagi.

Muda dan jelita di usia 40-an

Walaupun sudah memasuki usia 40-an dan mempunyai empat orang anak, ibu kepada Nor Aini Farhana, Nor Aina Fazneesya, Ahmad Nur Fyrdaus dan Ahmad Nur Fayyadh ini tetap kelihatan muda dan jelita. Turut berkongsi rutin pemakanan yang diamalkan menurut Lisdawati, dia jarang makan ayam dan daging.

“Saya memang seorang yang jaga pemakanan. Saya memang jarang makan ayam dan daging. Dalam hidangan untuk saya sendiri atau keluarga, memang saya banyakkan sayuran terutamanya lobak merah. Anak-anak dan suami memang dah sedia maklum, kalau saya yang masak, lobak merah pasti ada dalam menu kami.

“Untuk makan malam pula, saya lebihkan sayuran dalam hidangan. Kalau ambil nasi dan lauk, separuh pinggan saya adalah sayuran. Saya pernah buat eksperimen dengan badan saya. Dua minggu saya tak jaga makan dan makan ayam setiap hari, hasilnya badan saya naik 4kg. Nak turunkan balik punyalah lama ambil masa. Sejak itu saya kurang makan ayam dan daging. Kalau nak makan protein, saya lebih memilih ikan dan juga makanan laut yang lain sebagai ganti.

“Bagi saya, paling penting adalah jaga pemakanan dan lakukan senaman. Kita sendiri tahu apa yang badan kita perlukan. Kalau nak diet pun boleh tapi jangan sampai paksa diri tidak makan dan sebagainya. amalkan pemakanan yang sihat dan jangan lupa bersenam itu yang paling penting,” ulasnya lagi.

Sikap panas baran berkurangan

Jelas Lisdawati lagi, dalam meniti usia bersama suami,  pelbagai ujian dalam kehidupan yang melanda membuatkan mereka lebih muhasabah diri. Usai 8 tahun berkahwin, Fauzi mula menunjukkan perubahan positif dan sikap panas baran juga sudah berkurangan.

Malah hubungan mereka berdua juga bertambah baik ditambah dengan kehadiran empat orang cahaya mata yang melengkapkan kehidupan mereka di samping empat orang anak Fauzi yang lain menerusi perkahwinan terdahulu.

Tambah Lisdawati, dia sebenarnya kagum dengan anak-anak tirinya. Walaupun bersekolah di sekolah yang terletak di luar bandar, mereka dapat membuktikan bahawa mereka boleh berjaya walaupun tidak bersekolah di sekolah elit atau sekolah swasta seperti di bandar.

Kini anak sulung Fauzi sedang belajar di Universiti Malaya, manakala anak ketiganya baru sahaja menamatkan pengajian di INTEC sebelum menyambung lagi pengajian dalam bidang yang lebih tinggi.

Pendekatan untuk anak-anak

Turut berkongsi cara dalam mendidik anak-anak, jelas Lisdawati, dia dan suami sering beriadah dan menghabiskan masa bersama dengan anak-anak.

“Kami kalau berkumpul biasanya suka menonton filem-filem di televisyen bersama-sama. Dari situ saya dan suami akan kupas semula pengajaran yang boleh diperoleh daripada filem yang ditonton. Orang kata sambil berhibur secara tak langsung kami mengajar.

“Selain itu kami juga menjadi tempat mereka untuk bercerita apa sahaja tentang kehidupan dan juga masalah yang dihadapi. Jadi kawan dan pendengar setia untuk mereka adalah cara kami dekatkan diri dengan anak-anak.

“Saya dan Fauzi tak ada bantahan jika anak-anak nak ceburkan diri dalam bidang seni seperti kami. Tapi mereka kena lepas syarat dan cukup kuat untuk tempuhi ujian-ujian yang tak disangka-sangka.

“Kami akan ceritakan pahit manis sepanjang bergelar anak seni supaya mereka dapat gambaran sedikit sebanyak tentang itu. Kalau mereka rasa betul-betul kuat dan tegar untuk harungi semua itu, Insya-Allah kami tak ada halangan, semuanya terserah kepada anak-anak.


“Lepas Mandi Mesti Guna ‘Cotton Bud’ ..”- Wanita Ni Menangis Kongsi Cerita Gegendang Telinga Pecah!

Ramai orang masih menggunakan putik kapas atau cotton bud untuk membersihkan telinga, bahkan ada juga antaranya kalau sehari tidak dapat korek telinga rasa tidak bersih dirinya sedangkan tindakan tersebut sebenarnya mengundang bahaya dan boleh membawa kepada gegendang telinga pecah.

Ini sepertimana yang telah terjadi kepada seorang wanita ini, disebabkan setiap kali selepas mandi menjadi habitnya mesti korek telinga akhirnya mengundang padah.

Faridah Arshad  yang juga pengguna aplikasi TikTok telah berkongsi kesan di atas perbuatannya itu menjadi punca mengakibatkan gegendang telinganya pecah dan merasakan sakit yang tersangat hingga tidak dapat tidur semalaman sebelum mendapatkan rawatan di hospital.

“Mula-mula ingatkan air biasa yang keluar dari telinga tapi rupanya nanah. Makin lama makin sakit sampai terasa bunyi letup-letup dalam telinga. Tak boleh tidur.”

Mendedahkan lagi berkenaan tanda-tanda awal yang dia rasa sebelum benar-benar sakit adalah difahamkan  bahawa sebelum itu dia ada dengar seakan bunyi meletup di telingnya.

“Pada hari kejadian yang benda letup-letup tu macam bergerak, itu mula rasa tak selesa. Saya korek telinga dengan cotton bud sebab nak tahu. Bila saya korek yang keluar bukan tahi telinga tapi cecair macam nanah.

“Saya pelik juga sebab keluar nanah tak sakit, itu yang saya korek lagi dan korek lagi makin dalam.

“Malam tu tiba-tiba saya tengar seakan bunyi tup dalam telinga saya dan terus sakit sangat hingga  tidak boleh tidur malam. Sakit yang tersangat sakit!,”ujarnya.

Dapatkan Rawatan

Selepas berjumpa doktor dan mendapatkan rawatan, doktor jelaskan kepadanya bahawa gegendang telinganya pecah.

Atas sebab itu dia telah dibekalkan dengan beberapa jenis ubat, namun Faridah akui telinganya masih ada nanah yang meleleh dan terpaksa menyumbatkan kapas buat sementara agar cecair tersebut tidak terus meleleh keluar daripada telinganya.

Selain itu Faridah juga mohon agar orang lain tidak lagi menggunakan cotton bud kerana tidak mahu kejadian yang sama berulang pada orang lain.

Semoga perkongsian ini dapat dijadikan iktibar buat semua agar tidak lagi menggunakan cotton bud untuk membersihkan telinga.

Hakikatnya kita semua tidak perlu pun korek telinga dan sebaiknya ikut saranan doktor dengan sekadar mengalirkan air bersih pada telinga atau beli ubat titis bagi melarutkan kotoran atau lagi bagus membuat rawatan pembersihan khas bersama doktor yang profesional.


“Yeayy Mama, Ainul Dah Ready Nak Jalan- Jalan Keluar Ni.” Tubuh Makin Berisi, Adik Ainul Seronok Dapat Bersiar-Siar & Hirup Udara Di Kota London Selepas 2 Bulan Dalam Wad

Perkembangan terbaru adik Ainul Mardhiah yang bertambah baik bukan sahaja menggembirakan ibu bapanya, bahkan rakyat Malaysia turut bersyukur dengan situasi tersebut.

Biarpun sebelum ini dikhabarkan adik Ainul bakal pulang ke tanah air, namun disebabkan atas faktor kesihatan ia ditangguhkan buat seketika.

Menerusi perkongsian terbaru Ainul telah dibawa bersiar-siar di sekitar kawasan hospital oh ibu bapanya bagi menghirup udara segar setelah berminggu-minggu menjalani rawatan di dalam bilik rawatan.

Menerusi laman Instagram, Ahmad Safiuddin dan Nurul Erwani berkongsi beberapa keping gambar untuk tatapan pengikut mereka yang merindui wajah bayi comel tersebut.

Berpeluang bawa ainul jalan jalan ambil udara segar hari ni, sampai tertidur-tidur dalam stroller, sedap sangat kot kena angin angin sejuk hehe.

Demikian perkongsian yang dimuat naik Ahmad Safiuddin menerusi laman instagramnya.

Selain bapanya, ibu Ainul juga turut memuat naik perkongsian yang sama.

Perkongsian tersebut mengundang perharian warganet dan rata-rata gembira dan bersyukur dengan perkembangan terbaru itu.

Comelnya awak

Anak yang cekal


Bahagianya Anak Kita, Jika Ini Yang Ibu Bapa Lakukan. Inspirasi Perkongsian Ibu Ini

Ketahuilah bahawa anakn-anak ini punya hati dan perasaan juga. Ingin diberi kebahagiaan dalam dirinya.  Ibu ayah tataplah seorang demi seorang anak-anak, waima anak sudah pun besar! Semuanya anak-anak yang kita tantang bagaikan minyak yang penuh.

Semak nukilan inspirasi ini!

Bahagianya Anak Kita Jika….

1. Jika kita mendengar cerita mereka

2. Jika kita mengucapkan terima kasih

3. Jika kita memohon maaf

4. Jika kita memberi ruang yang secukupnya untuk mereka mencuba

5. Jika kita memandang mereka ketika kita bercakap dengan mereka

6. Jika kita bertanya tentang pendapat dan perasaan mereka

7. Jika kita memberikan mereka pilihan

8. Jika kita memberi ruang mereka bermain

9. Jika kita tidak menyalahkan dan menyatakan kesilapan itu pasti berlaku

10. Jika kita memberi semangat saat kita suka atau tidak

11. Jika kita sentiasa tersenyum saat kita mahu marah

12. Jika kita menyentuh, memeluk, mengucup

13. Jika kita sentiasa rajin bercerita

14. Jika kita menyanyi bersama-sama

15. Jika kita meraikan hobi dan kesukaanya

16. Jika kita bergurau dan ketawa bersama mereka

17. Jika kita memanggil, memberi gelaran yang baik-baik

18. Jika kita tidak banyak soal tapi dalam masa yang sama kita prihatin dan ambil tahu

19. Jika kita membantu tanpa diminta

20. Jika kita katakan kepada mereka – Mama dan Papa Sayang Kamu!

21. Jika ketika mereka sedang ‘gagal’ kita tetap setia berada di sebelah mereka

22. Jika kita tidak membandingkan mereka dengan orang lain.

23. Jika kita tidak berlebihan memuji dan memuja anak orang lain lalu menjatuhkan semangatnya.

24. Jika kita tidak terlalu kedekut dan berkira

25. Jika kita memandang mereka dengan pandangan kasih sayang, empati dan simpati. Bukan pandangan singa kepada mangsanya.

Apa lagi yang membuatkan anak kita bahagia?

Salam Bahagia!
Sumber Kredit: Ashikin Hashim


Betulke Banyak Makan Pil, Rosak Buah Pinggang? Ni Dr. Kongsikan Faktanya!

Pernah dengar tak, ada orang cakap bila seseorang bergantung sangat dengan makan pil setiap hari untuk merawat penyakit akhirnya akan merosakkan buah pinggang?

Tapi hakikatnya, adalah lebih baik mendengar pandangan dan info yang dikongsikan oleh doktor yang lebih pakar dalam bidangnya.

Ini sebagaimana apa yang dikongsikan oleh Dr Sakinah Sulong berkenaan perkaitan ubat dan kesannya pada buah pinggang.

Nak tahu lanjut, ini perkongsiannya.

Saban hari banyak kes yang macam ni. Ada penyakit tiga serangkai, Diabetes, darah tinggi, dislipidaemia,Sekarang sudah ada masalah kerosakan buah pinggang. CKD Stage 4, maksudnya hanya satu stage lagi untuk buah pinggangnya rosak terus.

Tolong lah.
Saya lebih banyak jumpa pesakit yang rosak buah pinggang sebab tak makan ubat, tak jaga pemakanan, tak bersenam, daripada yang berdisiplin dengan rawatan.

Kerosakan buah pinggang selalunya mengambil masa untuk gagal terus (daripada Stage 1 kepada Stage 5) dalam masa 10 hingga 15 tahun. Pada peringkat awal, masalah buah pinggang boleh dibantu dengan beberapa ubatan seperti ACE-i atau ARB (Perindopril, Ramipril, Irbesartan, Telmisartan, Valsartan, sekadar menyebut beberapa contoh). Tetapi yang tak kurang penting ialah penjagaan aspek makanan dan jauhi supplimen atau produk yang Dr tak nasihatkan.

TIADA PRODUK YANG BOLEH PULIHKAN BUAH PINGGANG YANG DAH ROSAK!

Jadi, beringat sebelum kena.
Kawal lah penyakit anda. Kalau ada darah tinggi, makan lah ubat darah tinggi. Kalau ada kencing manis, jagalah pemakanan dan ambiklah rawatan untuk jaga paras gula.

Jangan tertipu dengan dakwaan ubat hospital boleh rosakkan buah pinggang. Tiada doktor yang inginkan pesakit jadi sakit. Kalau ada yang cakap macam tu, minta dia sign persetujuan siap-siap untuk derma buah pinggang dia kepada anda bila buah pinggang anda rosak teruk!


“Sangat Sakit Hati…”-Fazura Terkesan &  Geram Dengan Insiden Kapten Kapal ‘Ugut’ Halau Anak Keluar Pesawat!

Baru-baru ini kecoh juga di media sosial berkenaan pendedahan daripada sebuah keluarga yang mendakwa dilayan buruk ketika menaiki pesawat penerbangan daripada Langkawi ke Kuala Lumpur.

Hal ini terjadi difahamkan disebabkan anak kecilnya tidak berhenti menangis kerana enggan duduk di kerusi berasingan hingga menyebabkan hampir dihalau keluar oleh kapten pesawat tersebut.

Kejadian tersebut turut mendapat perhatian pelakon dan usahawan, Nur Fazura yang mengakui pernah mengalami situasi seakan-akan sama dengan keluarga berkenaan. Ia terjadi sewaktu dia membawa Fatima tapi bernasib baik kerana mendapat layanan baik dari staf kabin.

“Sangat terkesan dengan isu ini. Sangat sakit hati sebab Faz pun pernah mengalami situasi ini dengan Fatima dulu tapi pihak airline tetap berikan infant belt.

Dalam pada itu Faz turut mempersoal sama ada benarkah kanak-kanak itu menangis selama 20 minit dan hampir dihalau keluar.

“Betul ke baby tu menangis 20 minit berterusan tanpa belas kasihan dan kerjasama dari airlines sehingga keluarga itu diminta keluar pesawat? Simply unacceptable because most of us have love and compassion.”

Baca artikel menarik lain di sini:


Untung Miliki Semua Anak Perempuan, Ini Istimewanya Yang Ramai Tak Tahu. Boleh Bawa Ibu Bapa Ke Jalan Syurga!

Lahir anak sulung perempuan, kedua perempuan, ketiga pun perempuan. Tentunya ramai pasangan dalam situasi ini menaruh harapan besar agar kelahiran anak seterusnya adalah lelaki.

Namun rezeki cahaya mata itu ketentuan Tuhan, ada yang dimakbulkan hajat beroleh anak lelaki tapi ramai juga yang tetap dianugerahkan anak perempuan.

Rasulullah s.a.w pernah bersabda yang bermaksud :

“Sesiapa yang memiliki tiga anak perempuan, lalu dia bersabar dengan kerenah,kesusahan dan kesenangan mereka,nescaya Allah s.w.t akan memasukkannya ke dalam syurga dengan kelebihan rahmat-NYA untuk mereka.”

Daripada Aisyah r.a. dari Rasulullah s.a.w baginda telah bersabda yang maksudnya :

“Sesiapa yang diberati menanggung sesuatu urusan menjaga dan memelihara anak-anak perempuan, lalu ia menjaga dan memeliharanya dengan baik,nescaya mereka menjadi pelindung baginya daripada api neraka.” (Hadis Riwayat Bukhari, Muslim dan Tirmidzi)

Daripada ayat-ayat ini kita boleh melihat betapa kelebihan memiliki ramai anak perempuan. Apatah lagi jika ibu bapa menjaga serta mendidiknya mengikut landasan yang betul dan anak itu sendiri patuh pada suruhan agama. Ia boleh menjadi pelindung ibu bapa daripada api neraka.

Sebenarnya anda patut rasa bangga. Paling penting, jangan sesekali rasa tertekan bila anda tidak punya anak lelaki seperti orang lain. Yang anda perlu yakini, rezeki setiap orang berbeza-beza. Ada orang yang hanya memiliki anak lelaki kesemuanya dan ada pula yang bertuah memiliki kembar sepasang dan sebagainya. Semua ini bergantung kepada rezeki daripada Allah.

Antara kelebihan yang anda perlu tahu adalah:

1. Apabila seseorang perempuan mengandung janin dalam rahimnya, para malaikat akan beristighfar untuknya.

2. Allah mencatatkan baginya setiap hari dengan 1000 kebajikan dan menghapuskan darinya 1000 kejahatan.

3. Mempunyai tiga orang anak perempuan atau tiga saudara perempuan atau dua anak perempuan atau dua saudara perempuan lalu dia bersikap ihsan dalam pergaulan dengan mereka dan mendidik mereka dengan penuh rasa takwa serta bertanggungjawab, maka baginya syurga.

4. Apabila seseorang perempuan mulai sakit hendak bersalin, maka Allah mencatatkan baginya pahala orang yang berjihad pada jalan Allah.

5. Ibubapa yang menggembirakan anak perempuannya, darjatnya seumpama orang yang sentiasa menangis kerana takut akan Allah dan orang yang takut akan Allah, akan diharamkan api neraka ke atas tubuhnya.

6.Doa perempuan lebih makbul daripada lelaki kerana sifat penyayangnya yang lebih kuat daripada lelaki. Bayangkan kesemua anak perempuan anda yang setiap hari mendoakan ibu dan bapanya.

7. Apabila ibu dan bapa diuji dengan sesuatu perkara daripada anak-anak perempuan, lalu dia berbuat baik kepada mereka, maka mereka akan menjadi penghalang baginya daripada api neraka.

8. Apabila seseorang perempuan melahirkan anak, keluarlah dia dari dosa-dosa seperti keadaan ibunya melahirkannya.

9. Apabila semalaman ibu tidak tidur dan memelihara anaknya yang sakit, maka Allah memberinya pahala seperti memerdekakan 70 hamba dengan ikhlas untuk membela agama Allah.

Bagaimana Seorang Ayah Patut Didik Anak Perempuan

1. Seorang ayah mesti tunjukkan contoh tauladan dan sikap yang baik buat anak perempuannya.

2. Ajar anak perempuan menjadi anak yang sopan serta pandai menjaga akhlak dirinya.

3. Menutup aurat? Ini hal yang sangat penting ayah kena lakukan. Wajib!

4. Tunjukkan contoh bagaimana menjadi orang yang menghormati orang lain serta pandai menjaga hati orang lain ketika bercakap.

5. Ayah harus ajar anak perempuan jadi lebih kuat, percaya dan yakin pada diri sendiri.

6. Walaupun anak perempuan nampak manja dan agak penakut tetapi penting untuk seorang ayah menanamkan kata-kata semangat supaya jadi lebih berani.

7. Ketika anak perempuan mula belajar berjalan, ayah kena jadi lebih kuat dalam memberikan kata-kata semangat supaya anak berani melangkah walaupun berisiko untuk jatuh.

8. Anak perempuan memang anak yang manja. Mereka suka disayangi dan dimanjakan walaupun sudah besar. Ayah, jangan lupa tentang hal ini!

9. Sentiasa berikan mereka perhatian, konsisten ucapkan ‘ayah sayang kamu’, percayalah anak perempuan anda akan membesar menjadi anak yang berjaya dan bahagia.

10. Ayah wajib jadi pelindung setiap saat hingga akhir hayatnya!

Sumber: My info


“Bunga Paling Indah Dalam Famili.” Sempena Hari Bapa, Sheila Rusly Kongsi Wajah Cucu. Comelnya, Hidung Mancung!

Pelakon dan juga penerbit terkenal, Sheila Rusly  sebelum ini memuat naik berita gembira menimang cucu sulung.

Dai yang juga ibu mentua kepada Elisya Sandha gembira dan teruja apabila menantunya itu  selamat melahirkan bayi sulungnya iaitu seorang bayi perempuan di salah sebuah hospital swasta.

Turut berbuat demikian adalah Fasha Sandha yang juga merupakan kakak kepada Elisya. yang begitu teruja dan gembira menyambut kelahiran anak buahnya. Bahkan Fasha telah berkongsi nama bayi Elisya yang diberikan nama sebagai Bunga El Haq.

Bersempena Sambutan Hari Bapa,Sheila Rusly berkongsikan gambar-gambar cucu barunya bersama suanibya, Tok Sidang, Uzair Haqimy dan bapa Elisya Sandha dalam sebuah video.

Happy Father’s Day!!

Everyone can be a father but it takes someone special (tall handsome dark & macho) to be a Daddy Papa & Dad🤪.

Rata-rata teruja melihat wajah baby Bunga yang cukup comel walaupun kelihatan di bahagian sisi sahaja.

Tak kurang yang memuji hidung cucu Sheila ini begitu mancung dan comel.


Terlampau Risau Tentang Anak, Bahaya Rupanya! Sikap Terlalu ‘Overprotect’ Pada Anak. Coach Parenting Ni Jelaskan Sebabnya.

Siapanya yang tak sayang anak. Lebih-lebih lagi bila anak itu merupakan cahayamata yang pertama.

Tak boleh dengar anak menangis atau jatuh, cukup risau. Sudah tentu ibu ayah jadi tak keruan.

Sebenarnya tanpa kita sedar, kita bersikap terlalu melindungi anak atau dikatakan sebagai ‘overprotect’.

Nak tahu lebih lanjut ikuti perkongsian ini.

Bahaya overprotect

Dulu saya jenis yang overprotect sangat

Tak boleh dengar anak menangis sikit, memang tak keruan nak tenangkan dia.

Tapi sekarang lepas dah tahu natijah buruk overprotect ni, terus ubah.

Bahaya tau terlalu overprotect.

– anak boleh jadi terlampau manja
– dia jadi makin mengada-ngada
– tak boleh terima rejection
– memang menangis la jawabnya
– sebab dia tahu, bila menangis
– semua boleh dapat

Itu yang tak tahan, makin lama makin menjadi jadi pula permintaan dia.

Haih, tak boleh jadi memang kena ubah.

Sekarang dah kurang overprotect & kurang micromanage.

Banyak biarkan anak urus diri sendiri (self-manage)

Bila nangis ajar dia tenangkan diri sendiri.
Nak apa-apa ajar dia ambil atau buat sendiri.
Terjatuh sekalipun saya suruh dia bangun sendiri.

Alhamdulillah, nampak banyak perubahan positif.

Anak dah makin matang, makin mudah dengar cakap dan makin pandai berdikari.

Sumber: Mohd Fhais

Bacaan lanjut:

MedicKeluarga: Dialisis, Peluang Kedua Pesakit Ginjal. Pakar Buah Pinggang Ni ada jawapannya.

MedicKeluarga: Obesiti dalam keluarga atasi cara selamat.

MedicKeluarga: Berapa lamakah luka jahitan czer atau caesarean akan pulih? Bilakah masa sesuai untuk memulakan hubungan intim?

MedicKeluarga: Mandi malam ketika hamil. Ada pendapat kata nanti bengkak kaki. Pakar ini jelaskan lebih lanjut.

MedicKeluarga: Betul ker ni, makan atau minum pati ikan haruan mampu sembuhkan luka operation dengan cepat? Pakar ini jelaskan lebih lanjut.


Coretan Wanita Ini Tentang Mesin Basuh 2 In 1, Cepatkan Kerja Membersihkan Pakaian Bikin Netizen Teruja!

Lazimnya mengemas rumah sinonim dengan kaum hawa. Bukan suami tidak membantu isteri menguruskan rumahtangga.

Namun kadang kala, isteri mempunyai impian mempunyai peralatan elektrik yang memudahkan uruskan kerja hari-hari di rumah.

Katanya mesin basuh miliknya mempunyai kemudahan membasuh dan dikeringkan dalam satu masa. Oleh kerana itu, membantu mempercepatkan membersihkan pakaian.

Mesin basuh 2 in 1 cepatkan basuhan pakaian.

Kalau orang tanya saya apa keutamaan saya sekarang? Saya akan jawab, kalau saya mampu, saya nak beli peralatan letrik dan apa² saja mesin yang memudahkan kerja/rutin harian saya. Benda yg pakai hari², rutin membersih yg kena buat setiap hari, tak salah untuk kita memilih utk memudahkan diri sendiri.

Kalau org tanya apa lagi saya nak? Ada 2 yg saya target. Saya nak mesin lipat kain dan mesin basuh pinggan. Bukan sbb malas… tapi benda² ini amat memudahkan hidup saya. Amat² mbantu memendekkan masa…. masa yg ada boleh guna buat benda lain.

Mesin ni dah hampir 4 bln saya pakai. Masukkan pakaian sblm turun kerja, balik kerja angkat dan lipat saja lagi. Dia basuh dan keringkan sekaligus. Tak perlu jemur. Sblm ni ada dryer juga, tapi agak leceh sbb asing². Kena keluarkan dr mesin basuh dan masuk dlm dryer. Saya selalu lupa. Yang ini 2 in 1, sekali jalan👍. Vacum pun sama, dia jalan dan vacum sendiri seluruh rumah.

Dalam usia begini, saya nak less stress. Saya nak nikmati apa yg blm pernah saya nikmati sejak kecil… ini bukan posting blagak, tapi lebih kpd niat nak kurangkan stress, usaha nak mudahkan diri sendiri. Kalau bukan kita sendiri yg bantu diri sendiri… sapa lagi kann…

Meninjau di ruangan komen, ramai yang bersetuju mesin sebegini membantu para isteri menguruskan rumahtangga dengan cepat. Malah ada yang berharap dapat  memilik peralatan elektrik demikian.


Badan Ringan Dan Sengal-Sengal Badan Hilang, 2 Hari Dah Nampak Hasilnya, Ibu-ibu Wajib Cuba Jamu Halba Ni!

Kata pakar perbidanan, dalaman tubuh wanita yang sudah melahirkan berbeza dengan wanita yang belum pernah melahirkan anak. Masalah urat yang putus semasa proses kelahiran membuatkan tubuh wanita lebih mudah diserang angin dalam badan.

Pemakanan yang tidak tepat ditambah dengan penjagaan diri yang tidak berterusan membuatkan tubuh wanita yang sudah melahirkan anak lebih mudah diserang angin.

Menghilangkan angin dengan pemakanan seperti halia dan sebagainya antara cara yang dapat dilakukan oleh semua wanita. Pun begitu, selain halia, amalan minum air rebusan halba juga antara cara terbaik memulihkan masalah angin dalam badan. Malah baik juga untuk kesihatan dalaman tubuh.

Katanya, masalah sengal bahu dan bisa badannya hilang hanya selepas dua hari mengamalkan petua ini. Menarik! Jadi jom kita cuba.

Jamu 4 Bahan

Bahan-bahan:
3 sudu besar halba
3cm halia muda -diparut
4 Ulas bawang putih
15 biji lada hitam

Caranya:
1. Rendamkan halba dalam air selama 2 minit dan toskan seketika.

2. Tumbuk halba sehingga hancur dan kemudian di campur halia, bawang putih dan lada hitam. Tumbuk sampai hancur.

3. Kemudian gentel kecil seperti maajun.

4. Boleh disimpan dalam peti sejuk dan letakkan dalam satu bekas.

Ambil jamu ini 2 biji pagi dan 2 biji malam. Amalkan secara berterusan sehingga perut kempis dan nampak hasilnya.

Tips cara makan ini, selepas makan jamu ni, saya standby roti atau apa-apa kuih untuk alas perut. Minum dengan air suam. Jamu ni bagus untuk ibu yang baru bersalin dan menyusukan anak.

Malah badan akan ringan dan angin akan keluar. Dua hari saya cuba, masalah sengal bahu dan bisa badan saya hilang. Badan rasa ringan.

Selamat mencuba!

Kredit: Sue Sera Saira


Memang Rare! Isteri Berpantang Di Kampung, Suami Buat Kejutan Makeover Rumah. Sweetnya!

emang betul-betul kejutan dibaginya kat orang rumah. Sweet sangat kan suami wanita ni. Bukan susah pun nak hargai pasangan kita kan. Buat yang biasa sahaja pun dah bikin isteri senyum sampai ke telinga. Yang penting ada effort untuk menunjukkan kasih sayang pada insan yang kita sayangi.

“Bang, cuba tengokkan dapur belakang ni boleh buat macam mana?” si suami panggil daddy datang ke belakang rumah untuk bincang buat makeover.
Suprise makeover!
Sebab masa buat makeover ini isterinya di kampung selama 3 bulan kerana melahirkan dan berpantang anak pertama.
Bermula dari kerja dapur sebab isterinya memang suka memasak, akhirnya satu rumah sekali bertukar rupa.
Bukaan tingkap yang besar dan tidak dibuka kerana aurat dengan jiran, baik kita tutupkan saja dan hanya buat lubang udara.
Nah, tengoklah kejadian selepas makeover

Ini bukan siapkan bilik pantang/bilik baby tapi siapkan satu rumah sekali!
Bertuah betul si isteri
Encik suami yang nak buat suprise untuk isteri yang dicintai nanti boleh panggil kami datang makeover satu rumah sekali.

Memang menangis isteri masa melangkah masuk rumah. Siap undur balik sambil dukung baby takut tersilap rumah.


Laman Penuh Ros Jepun! Suami Isteri Ni Tanam & Jaga Sama-sama, Sweet Sangat!

Apabila diajukan soalan kepada Puan Latifah Ismail, apa istimewanya bunga Ros Jepun ni yang menyebabkan banyak ditanam di sekeliling laman rumahnya, ini jawabnya.

1. Rose Jepun mudah ditanam. semaian pokok-pokok baru dilakukan dengan hanya memotong ranting-ranting baharu dari pokok-pokok yang lama.

2. Rose Jepun murah
Rose Jepun boleh didapati benihnya di banyak nursery lain eg. Di Sungai Buloh & etc Dan dijual dengan harga yang murah.

3. Ros Jepun sesuai ditanam di cuaca tempat tinggal saya di Subang Jaya Selangor.

Inspirasi

Menyentuh tentangt inspirasi bermulanya timbul minat menanam pokok bunga Ros Jepun dan  beberapa jenis bunga lainnya. Siapa sangka datangnya setelah banyak kali melancong ke luar negara.

”Saya dan suami sering keluar negara untuk melancong. Berkesempatan melihat di beberapa  garden-garden bunga dunia, contohnya Keukenhof Tulips garden di Amsterdam dan selalu juga ke Jepun ketika musim Sakura/ Cherry Blossom membuat kan kami teruja adakan mini garden di laman rumah kecil ini.”

“Rasa segar dan fresh sambil boleh cuci mata. Ini yang saya boleh gambarkan tiap kali melihat pokok-pokok bunga di laman rumah ni.

“Dulu semasa belajar di Jepun, di UK & melancong, saya suka dan sentiasa lihat bunga-bunga fresh ini.”

Kongsi Tips Rutin Penjagaan Ros Jepun

1.Sentiasa replanting.

2.Sentiasa siram satu hari sekali di petang hari atau esok pagi.

3. Bila portion tanah waktu semain,
Campurkan tanah + 1 sudu baja pokok ( kami pakai baja Pejabat Pertanian) bagi setiap pasu kecil.

4. Seminggu sekali siramkan baja bunga.
( Boleh beli baja bunga ini dari Nursery di Sg. Buloh.)

Manakala dalam hal perletakkan pasu bunga dan susun atur, nyata pasangan suami isteri saling bantu membantu.

”Yang banyak membantu adalah suami saya yang suka bercucuk tanam. Dia jugalah  yang buat welding besi supaya bunga-bungaan boleh disusun bertingkat-tingkat.

”Pasu-pasu bunga hendaklah diletak di bawah cahaya matahari dan pokok berangin jika letak bertingkat. ”


Nak Jaga Hubungan Dengan Pasangan, Baca Doa Makan. Isteri Ni Amalkan Bila Dapat Tahu Dari Ustaz!

Bercakap tentang doa makan,  anak sekecil 4 tahun pun sudah pandai menghafalnya. Apa yang pasti, kita sekeluarga sudah tahu adap-adap yang perlu dilakukan sebelum menjamah hidangan.

Namun tentu tidak semua tahu, doa makan ini mempunyai rahsianya yang tersendiri.

Bukan sahaja perlu dibaca sebelum makan, malah dalam menjaga hubungan suami isteri agar lebih damai, tenang dan bahagia juga perlu mengamalkan doa yang sama. Caranya bagaimana? Ikuti perkongsian daripada seorang isteri bernama Ainul Elmy di akaun fbnya.

RAHSIA BESAR MENCIPTA HUBUNGAN MAWADDAH DI DALAM RUMAH TANGGA

Ya, rahsia besar yang tak ramai orang tahu, terutamanya pasangan suami dan isteri. Izinkan saya kongsi kan sedikit RAHSIA BESAR ini. Tak lama, hanya pinjam 5 minit sahaja untuk membaca.

Baru baru ni, saya berpeluang bertemu dengan seorang Ustaz, iaitu Ustaz Sadini.

Ustaz Sadini merupakan seorang bekas doktor dan berkahwin dengan anak dari Mufti Brunei. Tutur kata memang begitu menenangkan jiwa yang mendengar setiap tazkirah yang keluar dari mulut nya.

Sempat saya bertanya pada dia,

“Macamana nak buatkan suami mendengar nasihat dan pendapat isteri? Sebab macam yang kita tahu, ramai suami diluar sana yang meletakkan ego di depan sekali bila buat apa apa keputusan di dalam rumah tangga”

Ustaz Sadini jawab,
“Sebelum tu saya nak tanya, pernah tak kamu mendoakan anggota badan suami kamu ?”

Ustaz Sadini pandang semua yang hadir,dan tanya lagi pada yang lain,

“Ada doakan anggota badan suami ? Suami pulak, ada doakan untuk anggota badan isteri?”

Ustaz Sadini pandang saya semula, menunggu jawapan. Ahhh sudah! Apa nak jawab? Sebab saya tak paham maksud soalan tu.

Tapi saya jawab juga,
“Saya biasa doakan suami saya dalam setiap sujud terakhir ketika solat, minta supaya ALLAH permudahkan setiap usaha suami mencari rezeki, menjadi suami dan ayah yang penyayang dan bertanggungjawab”

Ustaz Sadini :
“Baik. Saya tak cakap benda tu salah yer. Cuma kurang betul. Kurang betul sebab pasangan suami isteri harus mendoakan anggota badan antara 1 sama lain. Tapi tak ramai pasangan buat perkara ni. Sebab tu kurangnya hubungan yang MAWADDAH di dalam rumah tangga”

Persoalannya, bagaimana nak mendoakan anggota tubuh badan pasangan secara specific?

Di sini saya kongsi kan.

1. Pegang tangan suami / isteri kita, usap tangan nya sambil baca :
Allahumma barik lanaa fima rozaktana wakina a’zabannar,

Habis baca sambung,

YA ALLAH, BERKATI TANGAN SUAMI/ISTERIKU AGAR DIGUNAKAN KE JALAN YANG BAIK, DI HARAMKAN DARI API NERAKA.

Pelik? Yer, kami semua yang hadir pun tercengang. Doa makan? Itu yang Ustaz Sadini bagitau, ramai ingat doa makan di baca ketika makan sahaja. Sedangkan banyak fungsi doa makan tu, untuk minta apa saja yang kita ada diberkati ALLAH.

2. Ulang perkara yang sama di setiap anggota badan pasangan kita.

3. Ketika isteri hamil, baca kan juga doa tersebut, sambil lekapkan tapak tangan di perut isteri.

4. Ketika sedang bersama, lekap kan tapak tangan di dada suami/isteri,dan bacakan doa tersebut, minta hatinya di berkati ALLAH dan tidak terpikir langsung untuk berbuat perkara yang tidak di sukai. Minta diharamkan hati nya dari api neraka.

ALLAHUUU, saya yakin ramai sangat yang tak tahu perkara ni ?
Pernah doakan tak anggota tubuh pasangan kita? Dan yang terakhir ustaz Sadini kongsikan, ketika suami bawa balik sekampit beras. Waktu di tuang ke dalam tong beras, pegang butiran beras tu sambil bacakan juga ,

Doa agar setiap butiran beras tu diberkati oleh ALLAH SWT.


Jamu Sedap, Ramuan Nak Buatnya Mudah Je. Bila Amal Body Luar Dalam Mantap!

Buat penggemar jamu, tentu telah lama mengamalkan pelbagai jenis jamu untuk penjagaan kesihatan dalaman dan kecantikan. Pastinya juga, merasai sendiri manfaat dan khasiat jamu tersebut.

Pun begitu, buat yang baru berjinak-jinak untuk mengamalkan jamu mungkin pada awalnya rasa tidak boleh terima akan rasa herba yang digunakan dalam pembuatan jamu atau air rebusan.

Jadi, dalam banyak-banyak jenis air rebusan herba yang ada mungkin ini yang paling mudah untuk diterima tekak. Ini kerana rasanya enak kerana turut dicampurkan bersama gula melaka. Sebab itu juga melalui perkongsian Syarifah Khyra Muhsin dinamakan air rebusan tersebut Jamu Sedap.

Nah jamu sedap, dalam pantang ke tak pantang ke kalo minum ni terangkat la. Untuk Rahim, Peranakan, Seri wajah, hygine, dan Kedaraan , kempes perot , senang je nak buat. Seperti dalam gambar.

Bahan-bahan:

– asam jawa
– kunyit
– daun sireh
– manjakani
– gula melaka
– asam keping

Nak buang angin tambah halia.

Cara penyediaan:


Tidur Lepas Sahur, Jangan Biasakan. Bahaya Kesannya Pada Kesihatan!

Bangun awal pagi untuk bersahur  memanglah tidak dinafikan mata terasa mengantuk. Kemudian setelah bersahur bila perut berisi makanan, tahap hendak menyambung tidur  memang semakin terasa.

Apatah lagi Ramadan kali ini ramai antara kita berkerja dari rumah. Jadi tidak perlu bergegas ke tempat kerja. Lantas ada yang mengambil peluang untuk sambung tidur selepas sahur!

Pun begitu,tahukah anda amalan tersebut sangat tidak sihat dan menyebabkan tubuh badan menanggung bahayanya dikemudian hari. Ini sebagaimana perkongsian fakta daripada Dr. Ahmad Kamal Ariffin. Jom baca.

BAHAYANYA TIDUR SELEPAS SAHUR

Saudaraku..habis sahur memang mengantuk, tapi jangan langsung tidur ya…

Ketika tidur, semua organ dalam tubuh akan melambat metabolismenya, seperti usus dan perut akan lambat dalam mencerna makanan.

Akibatnya makanan tidak tercerna dengan sempurna. Makanan yang tidak tercerna dengan sempurna akan di “makan” oleh bakteria jahat –> jumlah bakteria jahat di perut & usus menjadi dominan, di mana sifat bakteria ini: anaerob (KURANG oksigen), hasil metabolisme bakteria bersifat asid.
Bakteria akan menghasilkan asid nitrit yang bersifat SANGAT ASID
– Asid nitrit akan meningkatkan darjah keasidan tubuh
– Darjah keasidan tubuh membeban sistem metabolisme tubuh.
– Asid nitrat SANGAT, SANGAT, SANGAT beracun untuk liver (hati) anda!
– Liver akan bekerja keras melawan racun.
Sel darah putih akan bekerja bersungguh-sungguh untuk melawan bakteria jahat ini.

Tubuh akan bekerja keras hanya untuk menghilangkan racun.

Terjadi pengumpulan gas racun amonia dalam tubuh anda akibat makanan yang tidak tercerna menjadi busuk dalam usus & perut anda.

Semua ini terjadi hanya kerana apa?

Hanya karena anda tidur segera setelah bersahur..!!

Kesimpulannya
– Tidur setelah sahur akan menghalang terhadap tujuan puasa: iaitu ingin sihat.
– Tidur setelah sahur merosak liver
– Membuat dominan bakteria jahat.
– Menambah derajat PH keasidan tubuh, INGAT, jika PH tubuh anda <4 maka SEL KANSER AKAN MULAI TUMBUH
– Keadaan tubuh menjadi an-aerob (kurang oksigen), SEL KANSER AKAN TUMBUH PESAT PADA SEL TUBUH YANG PALING KURANG OKSIGEN.

Rasulullah SAW tidak pernah tidur setelah sahur.

Usahakan lawan mengantuk dengan bertadarus, mengaji, membaca buku, dan sebagainya..semoga sekalian tambah pahala, dan sihat di bulan RAMADHAN ini.


Rahsia Kulit Lebih Lembap & Glowing. Hanya Guna 4 Bahan Di Dapur Jer. Patutlah Viral Lebih 53K Share!

Nak cantik tak perlu produk yang mahal, cuba je bahan-bahan semula jadi yang ada di sekeliling anda. Sebagai contohnya, campuran tomato, madu dan yogurt ini dikatakan membantu mendapatkan kulit wajah yang glowing.

Amalkan hydrating mask ni untuk kelembapan kulit muka agar mulus dan glow, mengecilkan pori-pori, serta sapu sekitar kaki dan tumit kaki yang kering atau merekah.

Amalkan selalu, in shaa Allah kulit seperti rawatan spa bernilai rm500.

HYDRATING MASK SCRUB

1 sudu madu
1 biji tomato
2 sudu beras ( blend halus)
1 sudu yogurt asli

Rahsia dan cara-cara aku kongsikan di setiap gambar.

Cara membuat:

2. Beras hancur. 2 sudu.

3. Yogurt asli.

4. Madu asli 1 sudu.

5. Campurkan semuanya, kacau sebati.

6. Wrap dan simpan di dalam peti ais selama 30 minit atau 1jam. Untuk memastikan beras hancur tadi kembang dan sebati dengan bahan-bahan lain. Dan seeloknya hydrating mask ini di gunakan secara sejuk.

7. Sangat elok hydrating mask di gunakan dalam suhu yang sejuk. Mengembalikan keremajaan kulit secara semula jadi. Proses ini akan menjadikan pori-pori mengecil. Kulit akan kelihatan mulus dan halus. lebih segar. Fuhhhhhh! Diamkan 15 minit atau 20 minit. Kalau nak 30 minit pun boleh. Kemudian scrub sehingga kalian berpuas hati.

8. Selepas 30minit. Buang semua black head dan white head. Kemudian cuci menggunakan hydrating mask kembali dan bilas.

9. Last, tonyoh ais pada wajah. Proses ini akan menambah kesegaran kulit dan mengecilkan pori-pori dengan lebih baik.

Takda rahsia langsung kenapa jerawat dan minyak segan nak timbul. Sebiji jerawat pun malu nak tumbuh time period.

Semua amalan ini perlu melalui prosess detox body dahulu dan BRIGHTENING MASK yang cik oya kongsikan sebelum ini. Baru kesan dapat di capai secara maksimum!

Seefirst cik oya untuk resepi JAMU KOCOK MADURA INDONESIA pula ok. Ini untuk kesihatan dan kekuatan dalaman wanita.


Bersedia Anak Meningkat Remaja, Shuib Bersyukur Arwah Isteri Pernah Ajar Anak Tentang Batas

Pejam celik, dah nak meningkat remaja anak perempuan kepada pelawak, Shuib Sepahtu dan Allahyarham Siti Sarah Raissuddin. Bagi Shuib, dia mengakui dia sudah bersedia untuk berdepan situasi di mana Dzahira Talita Zahr, 10, akan datang bulan atau period.

Malah Shuib, dia rasa beruntung kerana Allahyarham isterinya sudah memberi peringatan mengenai perkara itu dan batas pergaulan sejak Talita kecil.

“Untung sebenarnya… sebab sebelum ini Sarah selalu kongsi dengannya. Dia pernah cakap dekat Talita ‘bila awak period nanti, beritahu ibu’ tak pun benda yang boleh dan tak boleh.

“Tentang pergaulan perempuan dan lelaki… apa yang boleh dah tak boleh. Sarah dah kongsi benda ini dari dia kecil. Bila dah besar ini dia faham benda yang dia dengar masa kecil.

“Saya seronok tengok anak perempuan membesar dengan baik, cara bercakap pun nampak dewasa. Kadang-kadang saya ada cakap dekat dia, ‘Ta kalau you period, cakap tau’,” katanya kepada Gempak.

Bukan sahaja Talita, Shuib turut berkongsi mengenai perkembangan anak sulungnya iaitu Uwais Alqarni yang kini semakin aktif dalam dunia golf.

“Sama juga dengan Wais… saya selalu tanya dia ‘you dah mimpi ke belum?’. Sebab dalam golf ada benda, bila dia masa kecil dan dewasa berbeza.

“Jadi, saya nak tunggu dia dewasa. Tapi saya nak betul-betul pastikan dia dewasa,” ujarnya.

Untuk rekod, Shuib berkahwin dengan Siti Sarah pada 26 Februari 2011 dan pasangan itu dikurniakan empat anak, Uwais Alqarni, 12, Dzahira Talita Zahra, 10, Ariq Matin, 8 dan Ayash Affan yang berusia setahun.

Allahyarham Siti Sarah meninggal dunia di Unit Rawatan Rapi (ICU), Hospital Canselor Tuanku Muhriz (HCTM), Universiti Kebangsaan Malaysia (UKM) akibat COVID-19 pada 9 Ogos 2021.


Bukan Hanya Untuk Wanita, Teh Halba Ini Bagus Untuk Suami Praktis Berhenti Merokok.  Memang Superb!

Banyak khasiat Halba rupanya, bukan hanya digunakan dalam makanan, Halba yang dijadikan teh boleh bantu menurunkan berat badan serta mengembalikan keanjalan kulit. Itu antara kelebihan Teh Halba.

Bukan hanya untuk wanita, Teh Halba ini juga baik untuk kaum lelaki. Yang nak berhenti merokok itu apa kata cuba amalkan resipi. Mana tahu berkesan!

Hmmm..rasa tenang betul selepas minum teh halba ni. Wangi dan harum sangat. Ramai yang tak tahu rupanya halba ni boleh dibuat teh. Khasiatnya pun banyak. Lelaki, wanita, kanak-kanak semua boleh minum.

Iinilah resepinya. Senang sangat tau. Cuma perlu kan halba sebagai bahan utama.

Bahan-bahan:

1.Halba satu sudu kecil

2.Air segelas

3.Madu satu sudu besar(boleh ganti gula perang) guna sudu plastik tau. Ceq tak jumpa plak sudu plastik ceq pagi tadi.

4.Limau kasturi(option lemon, limau nipis, pati delima) tak nak masuk pun tak pe

Cara-caranya:

Rebus halba sehingga mendidih.

Biarkan sejuk

Kemudian masukkan madu dan perah jus limau. Kacau rata, dan terus minum. Amalkan setiap pagi, Inshaallah akan rasa perubahannya.

Khasiat teh halba:

1.Mencantikkan struktur kulit dari dalam serta memelihara keanjalan kulit makna kata lain awet muda secara semulajadi.

2.Mengurangkan berlaku pengumpulan lemak-lemak baru dalam badan seterusnya membantu mengurangkan masalah berat badan atau kegemukan.

3.Menambah tenaga seksual samada lelaki atau wanita.

4.Menguatkan fungsi jantung. Inshaallah tak rasa mengah-mengah lagi dah.

5.Merawat masalah sembelit dan buasir.

6.  Melancarkan perjalanan darah.

7.Mengatasi masalah senggugut (kesakitan / ketegangan sewaktu haid & pra-haid).

8.Melegakan masalah sakit kepala / migrain

9.Menguatkan fungsi rahim, merangsang & menyuburkan rahim. Bagus sebagai ikhtiar untuk mereka yang ingin hamil.

10.Mengetatkan dan meremajakan rahim.

11.Menghilangkan lendir & sakit tekak.

12.Membantu mengurangkan ketagihan rokok.

13.Membantu kecerdasan kanak-kanak yang meningkat usia baligh, memelihara kekuatan badan & menggalakkan tumbesaran badan.

14.Memperbanyakkan air susu ibu. Mengaktifkan kalenjar susu, meningkatkan saiz payu dara secara semula jadi. Yang ni seriously berkesan. Tak perlu lagi ambil suplemen pelik-pelik. Kesan selepas 48 jam dah boleh rasa tau.

Khasiat berganda-ganda tak padan dengan saiz halba yang kecik. Harga pun murah. Anytime boleh buat. Selamat mencuba.

Kredit resepi kepada Sumaiyah Abdullah via Masak Apa Hari Ni.. (MAHN)


“Sudah Hujung-Hujung Kan…” Beri Bayangan Tarikh Kelahiran Zuriat, Neelofa Kini Jalani Sesi Fisioterapi

Usahawan dan juga selebriti terkenal, Neelofa kini sedang menjalani sesi fisioterapi sebagai persediaan kelahiran bayi sulungnya.

Perkongsian tersebut dimuatnaik sendiri isteri kesayangan PU Riz menerusi InstaStorynya. Sekali gus memberi bayangan tarikh kelahiran zuriat sulungnya bakal tiba tidak lama lagi.

“Saya kini dalam perjalanan untuk hadir ke sesi fisi0terapi yang dilakukan dua kali seminggu.

“Sudah hujung-hujung kan (bakal melahirkan). Semoga dapat membantu,” tulisnya lagi.

Difahamkan, senaman fisi0terapi sangat berguna bagi setiap wanita hamil dan membantu mengurangkan serta memperbaiki posisi badan selain mengurangkan sakit belakang serta keletihan sepanjang tempoh kehamilan.

Sebelum ini berita kehamilan bekas pengacara Meletop hasil perkahwinan bersama  PU Haris Ismail hangat diperkatakan dalam media sosial.

Empunya diri bagaimanapun tidak mengeluarkan sebatang kenyataan. Namun berita tersebut sahih usai peguamnya mengumumkan perkara tersebut.

Untuk rekod, Neelofa dan Haris mendirikan rumah tangga di sebuah hotel terkemuka di ibu negara pada 27 Mac lalu.


Kejutan Johan & Ozlynn Ke Ireland Jumpa Anak Sulung Menjadi! Video Undang Sebak Orang Ramai

Besar pengorbanan seseorang yang perlu berjauhan dengan ahli keluarga demi melanjutkan pelajaran atau bekerja. Kesayuan menanggung rindu di negara orang itu lebih terasa apabila menjelang hari perayaan atau hari-hari istimewa dalam hidup untuk disambut bersama.

Itulah yang dirasai oleh anak sulung pasangan selebriti, Johan dan Ozlynn yang duduk diperantauan demi melanjutkan pelajaran dalam bidang perubatan di Dublin, Ireland.

Namun siapa sangka, rindu yang mendalam itu terbalas apabila mama dan papa kepada  Ahmad Ariq Hanania datang memberi kejutan kononnya terdapat rakan mereka ingin bertemu dengannya sebelum kedua-duanya muncul di depan mata anak sulung kesayangan mereka itu.

Kejutan yang dibuat itu dimuat naik di laman Instagram milik pasangan itu bertukar sebak di saat Ariq memeluk lama Johan melepaskan kerinduannya, kemudiannya memeluk mamanya pula.

“Selagi ada kita hargailah pinjaman paling berharga dariNya.. surprise utk abg Ariq menjadi… papa, mama n adik2 Hanania ❤ u.. 🥹🥹😢😢😭😭😭😭😭” tulisnya di ruangan kapsyen.

Meninjau di ruangan komen, rata-rata dari kalangan selebriti dan pengikutnya yang lain meluahkan rasa sebak menonton video yang dimuat naik pasangan ini. Malah, ada juga beranggapan inilah bukti kasih ayah dan ibunya yang sanggup berkorban apa sahaja.


“Pertama Kali Dapat Kes Macam Ni.” Kanak-Kanak 2 Tahun Terkena Gam 3 Saat, Terpaksa Buat Pembedahan! Doktor Mata Cerita Detik Cemas.

Lumrah apabila ada anak yang masih kecil tentu pelbagai kerenah yang diluar jangkaan. Begitulah yang dihadapi oleh seorang suri rumah apabila anaknya yang berusia dua tahun terkena ham 3 saat di mata ketika dia sedang mengemas rumah.

Detik cemas itu dedahkan oleh seorang doktor mata yang merawat kanak-kanak berkenaan. Katanya pendedahannya itu telah mendapat keizinan wanita berkenaan untuk tujuan pengajaran.

Seterusnya ikuti detik cemas yang diceritakan oleh doktor ini.

Bacaan lanjut:

Mata kena gam

Pada satu malam hari minggu, menerima panggilan dari jabatan kecemasan. Seorang budak 2 tahun terkena gam 3 saat(yg banyak jual dekat Mt.DIY tu). Habis satu muka kene katanya, mata tak boleh bukak langsung. Hmmm…pertama kali ni dapat kes macam ni. Lantas pesakit diarahkan datang ke wad mata untuk diperiksa.

Sejarah pesakit diambil dari ibunya, Ketika si ibu melakukan kerja di rumah, dia panjat kerusi nak pasang hiasan pada rumahnya. Anaknya girang bermain di kerusi ibunya, memegang kerusi tak nak ibunya jatuh.

Tanpa sedar gam 3 saat yang dipegang ibu tertumpah ke bawah dan terkena pada seluruh muka anaknya. Allahuakbar, pantas ibu membasuh muka anaknya dan dibawa terus ke hospital. Namun gam 3 saat memang susah nak hilang,terkena kulit tangan kita pun ia cepat mengeras dan sangat sukar dicuci, apatah lagi kena pada kulit muka dan mata.

Ketika melakukan pemeriksaan, matanya cuba dibuka, bulu mata semua dipotong kerana semuanya melekat antara satu sama lain. Namun kekuatan gam itu benar-benar terbukti, tiada hasil. Kedua-dua belah kelopak mata melekat atas dan bawah.

Gel sapuan pada mata

Usaha diteruskan dengan meletakkan gel petroleum khas untuk mata,kami berikan masa untuk ibu sapukan sepanjang malam dan tengok semula esok berkesan atau tidak.

***antara tips hilangkan kesan gam ini pada kulit ialah dengan basuhan air suam + sabun atau gunakan gel petroleum(seperti Vaseline). Tapi sebab dekat mata, kami gunakan yang khas dibuat untuk mata supaya tidak pedih jika termasuk dalam mata.

Pembedahan

Keesokannya, si ibu datang dengan wajah muram. Mata anaknya masih tidak terbukak. Gam pada pipi dan muka nampak menipis dan tertanggal, namun pada matanya sama sahaja.

Perkara ini tidak boleh dibiarkan lama, kerana kanak-kanak jika dibiarkan kedua-dua mata tertutup pada tempoh yang lama, ia boleh menjadi punca kepada mata malas, mengakibatkan penglihatan yang kurang sempurna seumur hidupnya.

Keputusan dibuat untuk melakukan pembedahan secara bius penuh, keluarga setuju. Alhamdulillah, dalam dewan bedah lebih mudah untuk buang gam pada matanya, kerana pesakit sudah tidak meronta-ronta.

Ada kecederaan pada dalam mata juga kerana gam tersebut masuk ke dalam matanya , tak sempat anak itu nak tutup mata sebab tiba-tiba tertumpah atas mukanya. Alhamdulillah pesakit semakin sembuh.

Peringatan
Sebagai peringatan bersama, perkara ini boleh terjadi kepada sesiapa sahaja, malang tidak berbau. Sentiasa berhati-hati ketika melakukan kerja dengan gam gajah/gam 3 saat(superglue) terutama apabila ada kanak-kanak disekeliling.
*Gambar pesakit sebenar, keizinan lisan telah diambil dari ibu pesakit untuk peringatan bersama
Dr.Syaz
Pegawai Perubatan Oftalmologi

MedicKeluarga: Dialisis, Peluang Kedua Pesakit Ginjal. Pakar Buah Pinggang Ni ada jawapannya.

MedicKeluarga: Mandi malam ketika hamil. Ada pendapat kata nanti bengkak kaki. Pakar ini jelaskan lebih lanjut.

MedicKeluarga: Betul ker ni, makan atau minum pati ikan haruan mampu sembuhkan luka operation dengan cepat? Pakar ini jelaskan lebih lanjut.


“Jadi Mak Bapak Hati Kadang Kadang Kena Keras. Bagi Anak Faham Bila Cakap Tak, Memang Tak Boleh.” Terbaik Perkongsian Didik Anak Ini!

Setiap ibu bapa pasti mahukan yang terbaik untuk anak-anak mereka. Namun pendidikan terawal adalah dari rumah.

Ibu bapa yang mencorakkan anak-anak justeru cara mendidik mereka harus betul supaya tidak tersalah langkah.

Mulakan dari awal bak kata pepatah jika nak melentur buluh biarlah dari rebungnya.

Ilmu keibubapaan ini cukup penting dan boleh digunapakai oleh ibu bapa sekalian dalam mendidik anak-anak.

Pergi pasar dengan Adra tadi, sorang aunty cina tu bagi tips cara ajar anak.

Mulanya tegur aunty tu sebab muka dia nampak sangat sangat muda, tapi rambut semua dah putih. Saja tanya umur dia, dia cakap 58. Tapi serius muka dia macam umur 30 macam tu. Cantik sangat! Anak dia 2 org master. Sorang kerja kat China, sorang kat Hong Kong.

“Nak bagi badan muda muka cantik, hati kena baik. Sentiasa positif, jangan selalu marah, hati cantik muka pun cantik”

“Kalau boleh biar anak pandai bahasa ibunda dulu. Lepas tu jangan campur-campur. Nanti anak confuse. Saya ajar anak saya harini 1 hari cakap Mandarin. Esok 1 hari cakap Bahasa Melayu. Lagi esok 1 hari cakap Inggeris. Tak ada campur. Lagi anak senang ingat”

“Benda basic macam atas bawah luar dalam, warna, bentuk, apa dia rasa macam suka sedih marah, semua kena ajar bukan guna buku,bukan guna telefon.

“Jadi mak bapak hati kadang-kadang kena keras. No means no. Kalau anak menangis nak telefon jangan terus bagi. Bagi anak faham bila kita cakap TAK, dia faham memang tak boleh”.

Itulah permulaan perbualan kami. Lepas tu dia tengok Adra tengah belek-belek sayur. Tanya ni apa, tu apa. Haa tu yang terus aunty tu ajar macam-macam.

“Anak kecil lagi macam ni jangan paksa dia tengok buku. Telefon jangan bagi lama. You kena selalu tanya dia. Macam harini you pergi pasar. Bagitahu dia ini sayur apa ini ikan apa. Sayur ini warna apa. Nanti balik bapak dia balik, suruh dia cerita sama bapak dia. Mak bawak pergi mana. Beli apa. Beli berapa. Warna apa. Bagi anak you recall, bagi dia boleh cerita semua details.”

“Dekat rumah, jangan ajar anak masa you berdiri. You tinggi dia rendah, nanti dia rasa ada jarak. You duduk sama dia, baru dia rasa senang dengan you. Jangan selalu ajar ajar ajar dia. Nanti dia rasa tekanan. Ajar 10 minit, kasi dia main. Nanti dia sudah main happy2, you panggil dia “lai” sini mama mau tanya”

Bila bagi anak barang/makanan. Ajar dia untuk kongsi. Contoh bila you kasi dia apple, “nak sikit”. Ajar dari kecil bila ada barang ke apa ke, tu bukan dia sorang punya. Lagi2 share dengan parents. Nanti dah besar dia akan ingat parents.

Lagi aunty tu pesan.
Kalau mak bapak ada buat salah, jangan ego taknak mintak maaf.
“Oh ya, mama salah tadi..sorry”

Ada lagi. “Nanti anak sekolah, jangan marah dia tak dapat nombor 1. You marah le tak marah ke sama. Benda sudah jadi. Kalau semua orang dapat nombor 1 siapa nak dapat nombor last? Jangan banding2 anak you dengan orang lain. Sama macam kita orang susah makan ikan kecik. Itu taukey besar makan ikan mahal besar. Dia kenyang kita pun kenyang”

okay. Kat sini mungkin aunty tu nak sampaikan yang rezeki masing2. Jadi, bersyukurlah. Dia just cakap kalau suka bandingkan nanti anak akan rasa hasad dengki pada orang. (Selalu kan kita bandingkan anak tanpa sedar? Eh anak dia dah pandai baca, anak aku belum.haa contohhh. Tak ke kecik hati anak tu)

Banyak lagi dia ajar tadi sampai kebas tangan pegang ayam & ikan tadi.

Pergi mana2 pun kita boleh dapat ilmu baru tau. Ni ilmu parenting 🙂

Tq aunty